qundao/data-zh-poetry huggingface dataset:
和刘后村梅花百咏·其一
作者：方蒙仲
朝代：宋
体裁：七言绝句

从来芳事无时歇，雨洒风飘且莫悲。收拾苍苔成艾紬，茶山后有放翁诗。
和刘后村梅花百咏·其一一
作者：方蒙仲
朝代：宋

少陵前仅陆君诗，骚裏居多摭茝蓠。
未必梅花非有待，不妨敲琢古人遗。
和刘后村梅花百咏·其一二
作者：方蒙仲
朝代：宋

短篱疎竹自周遮，官舍过如野老家。
不是陋儒太孤绝，自看梅后觉无花。
和刘后村梅花百咏·其一六
作者：方蒙仲
朝代：宋

青子成时殊苦淡，玉英嚼处更清酸。
自缘芳洁盈腔裏，安肯甘甜转舌间。
和刘后村梅花百咏·其七
作者：方蒙仲
朝代：宋
体裁：七言绝句

岁岁年年花状头，瑶珰琼佩瑞光浮。玉螭赏遍三千界，不识珠帘十二楼。
和刘后村梅花百咏·其七〇
作者：方蒙仲
朝代：宋

薜荔帷兮药作房，芳华底用浴兰汤。
倾城梳洗祇招惎，且可随宜淡淡粧。
和刘后村梅花百咏·其七五
作者：方蒙仲
朝代：宋

旧友凋零新友少，惟梅到处只依然。
愿言白髮三千丈，饱看高花五百年。
和刘后村梅花百咏·其七十
作者：方蒙仲
朝代：宋

薜荔帷兮药作房，芳华底用浴兰汤。倾城梳洗祇招惎，且可随宜淡淡妆。
和刘后村梅花百咏·其七十一
作者：方蒙仲
朝代：宋
体裁：七言绝句

十分元得孤寒力，一点无关坱圠功。谁令春风来得晚，梅花也不傲春风。
和刘后村梅花百咏·其七十七
作者：方蒙仲
朝代：宋
体裁：七言绝句

树边久立任衣单，为爱天香彻骨寒。脑子斛量犹觉臭，安知人世有沉檀。
和刘后村梅花百咏·其七十三
作者：方蒙仲
朝代：宋
体裁：七言绝句

懒入寿宫供贵主，难凭庾驿寄时贤。不如吹入霜天角，尚为君王戍北边。
和刘后村梅花百咏·其七十九
作者：方蒙仲
朝代：宋
体裁：七言绝句

初似穷儿观异宝，俄惊上帝锡嘉名。荒山底处生珠藏，蓬户居然扁玉清。
和刘后村梅花百咏·其七十二
作者：方蒙仲
朝代：宋
体裁：七言绝句

和靖墓荒吟骨冷，孤山新庙尚危栏。便当纯用梅花祭，一洗蕉黄与荔丹。
和刘后村梅花百咏·其七十五
作者：方蒙仲
朝代：宋

旧友凋零新友少，惟梅到处只依然。愿言白发三千丈，饱看高花五百年。
和刘后村梅花百咏·其七十八
作者：方蒙仲
朝代：宋
体裁：七言绝句

花昔罗浮山下居，肌肤玉雪缟衣裾。冷斋不到朝云死，独与松风伴大苏。
和刘后村梅花百咏·其七十六
作者：方蒙仲
朝代：宋
体裁：七言绝句

西湖已死犹名世，东阁更佳何与人。但得心传清白事，不须足踏软红尘。
和刘后村梅花百咏·其七四
作者：方蒙仲
朝代：宋
体裁：七言绝句

温柔乡苦不胜衣，端正楼嫌微有肌。安得花神供步辇，不肥不瘦美兼之。
和刘后村梅花百咏·其三
作者：方蒙仲
朝代：宋
体裁：七言绝句

紫府仙人水月英，绝嫌臭秽溷真清。玉尘月赋三千斛，一洗人间死鬼兄。
和刘后村梅花百咏·其三〇
作者：方蒙仲
朝代：宋

綵叶如云观玚蘂，金盆照日品桃花。
安知尤物真瓌特，落在西湖处士家。
和刘后村梅花百咏·其三一
作者：方蒙仲
朝代：宋

煮木石餐多药竈，断荤羶气独茶铛。
诗人自合长年瘦，底事梅花更瘦生。
和刘后村梅花百咏·其三七
作者：方蒙仲
朝代：宋

十分正色白为难，眼底红黄总热瞒。
安得云英挥玉杵，臈余为合返魂丹。
和刘后村梅花百咏·其三三
作者：方蒙仲
朝代：宋

梅嘆知音少旷夔，政须我辈与伸眉。
逋仙诗胜多多许，咀嚼无令一字遗。
和刘后村梅花百咏·其三九
作者：方蒙仲
朝代：宋

最堪避世有墙东，细别熏莸鼻观中。
商皓芝香真可老，陶朱铜臭敢称公。
和刘后村梅花百咏·其三二
作者：方蒙仲
朝代：宋

刻玉琱琼费尽工，待看佳实绿阴中。
早推花作羣芳首，谁道梨为百果宗。
和刘后村梅花百咏·其三六
作者：方蒙仲
朝代：宋

纯是沉檀和乳麝，许多珠瓅间金块。
素娥亲捣摊成片，玉帝闲游撒下来。
和刘后村梅花百咏·其三十
作者：方蒙仲
朝代：宋

綵叶如云观玚蕊，金盆照日品桃花。安知尤物真瑰特，落在西湖处士家。
和刘后村梅花百咏·其三十一
作者：方蒙仲
朝代：宋

煮木石餐多药灶，断荤膻气独茶铛。诗人自合长年瘦，底事梅花更瘦生。
和刘后村梅花百咏·其三十七
作者：方蒙仲
朝代：宋

十分正色白为难，眼底红黄总热瞒。安得云英挥玉杵，臈馀为合返魂丹。
和刘后村梅花百咏·其三十三
作者：方蒙仲
朝代：宋

梅叹知音少旷夔，政须我辈与伸眉。逋仙诗胜多多许，咀嚼无令一字遗。
和刘后村梅花百咏·其三十九
作者：方蒙仲
朝代：宋

最堪避世有墙东，细别薰莸鼻观中。商皓芝香真可老，陶朱铜臭敢称公。
和刘后村梅花百咏·其三十二
作者：方蒙仲
朝代：宋

刻玉雕琼费尽工，待看佳实绿阴中。早推花作群芳首，谁道梨为百果宗。
和刘后村梅花百咏·其三十五
作者：方蒙仲
朝代：宋
体裁：七言绝句

驿处徘徊磴处缘，任教人唤作梅颠。赊它陆凯二十字，唤起杜陵三百年。
和刘后村梅花百咏·其三十八
作者：方蒙仲
朝代：宋
体裁：七言绝句

雪破白时惊臈早，雨肥红处已春归。到头不识东皇面，看尽蜂黄蝶粉飞。
和刘后村梅花百咏·其三十六
作者：方蒙仲
朝代：宋

纯是沉檀和乳麝，许多珠瓅间金瑰。素娥亲捣摊成片，玉帝闲游撒下来。
和刘后村梅花百咏·其三四
作者：方蒙仲
朝代：宋
体裁：七言绝句

行吟坐想午忘饥，剔尽青灯睡失时。唐宋以来多作者，姑为汉魏补梅诗。
和刘后村梅花百咏·其九
作者：方蒙仲
朝代：宋
体裁：七言绝句

百万瑶妃传粉酥，诗翁列屋世间无。江南穷相韩熙载，有甚歌姬画作图。
和刘后村梅花百咏·其二
作者：方蒙仲
朝代：宋
体裁：七言绝句

莫恃千芳胜一莸，兰渐芝滫便休休。年来萧艾吁堪怕，剩拾天香置宝篝。
和刘后村梅花百咏·其二三
作者：方蒙仲
朝代：宋

玉羽江莲美莫当，酴醿缟袂雪为裳。
白之谓白何分别，毕竟还梅是当行。
和刘后村梅花百咏·其二九
作者：方蒙仲
朝代：宋

雪儿按瑟侯门妬，玉女偷花帝座嗔。
彼美人兮笑林薄，风流别是一家春。
和刘后村梅花百咏·其二八
作者：方蒙仲
朝代：宋

託根岂解媚中珰，采蕨祇当慕首阳。
未必木天无秽史，岂其枌省尽清郎。
和刘后村梅花百咏·其二十
作者：方蒙仲
朝代：宋
体裁：七言绝句

雨霰潇潇天地宽，相看岛瘦与郊寒。埋腰立雪心良苦，拥鼻吟风事大难。
和刘后村梅花百咏·其二十一
作者：方蒙仲
朝代：宋
体裁：七言绝句

吟人写物例浮夸，未易形容是此花。好事休刊和靖集，一联已足自成家。
和刘后村梅花百咏·其二十七
作者：方蒙仲
朝代：宋
体裁：七言绝句

智琼久已乘龙去，留得人间十二枝。插向瓦瓶伴孤枕，别无玉骨与冰肌。
和刘后村梅花百咏·其二十三
作者：方蒙仲
朝代：宋

玉羽江莲美莫当，酴醾缟袂雪为裳。白之谓白何分别，毕竟还梅是当行。
和刘后村梅花百咏·其二十九
作者：方蒙仲
朝代：宋

雪儿按瑟侯门妒，玉女偷花帝座嗔。彼美人兮笑林薄，风流别是一家春。
和刘后村梅花百咏·其二十二
作者：方蒙仲
朝代：宋
体裁：七言绝句

一气居然分冷暖，南枝开早北枝迟。都城巧力真堪羡，竞买梅花八月时。
和刘后村梅花百咏·其二十五
作者：方蒙仲
朝代：宋
体裁：七言绝句

不把山林换市朝，鲜明自是一时标。便令大冶安能铸，傥有小山差可招。
和刘后村梅花百咏·其二十八
作者：方蒙仲
朝代：宋

托根岂解媚中珰，采蕨祇当慕首阳。未必木天无秽史，岂其枌省尽清郎。
和刘后村梅花百咏·其二十六
作者：方蒙仲
朝代：宋
体裁：七言绝句

肠断当年古吹台，酒酣欲叫谪仙回。夜深落月照颜色，端的宫袍入梦来。
和刘后村梅花百咏·其二十四
作者：方蒙仲
朝代：宋

自是不容加染涴，看来良亦富才情。落羌女管声声怨，点寿阳妆片片轻。
和刘后村梅花百咏·其二四
作者：方蒙仲
朝代：宋

自是不容加染涴，看来良亦富才情。
落羌女管声声怨，点寿阳粧片片轻。
和刘后村梅花百咏·其五
作者：方蒙仲
朝代：宋
体裁：七言绝句

参横月落梦何从，且领清香入盏中。一岁见梅须一醉，梅前有几百年翁。
和刘后村梅花百咏·其五一
作者：方蒙仲
朝代：宋

香奁陋体实堪哀，惭谢诸公费輓推。
铁石心肠元作赋，浮华讵足定人才。
和刘后村梅花百咏·其五九
作者：方蒙仲
朝代：宋

沸鼎干坤尘未消，椒菌杂袭少高标。
君王曾梦商岩否，此物差堪与燮调。
和刘后村梅花百咏·其五二
作者：方蒙仲
朝代：宋

惜花心固凄凉矣，遶树身犹矍铄哉。
且莫怨嗟难可口，和羹事只系时来。
和刘后村梅花百咏·其五八
作者：方蒙仲
朝代：宋

一生不信有金芝，今岁庭前碧玉枝。
只恨相看无一语，怳如月下对桓伊。
和刘后村梅花百咏·其五十
作者：方蒙仲
朝代：宋
体裁：七言绝句

痴儿安得妄评弹，刚道空花用处难。最是香能蠲客醉，更如玉可灭人瘢。
和刘后村梅花百咏·其五十一
作者：方蒙仲
朝代：宋

香奁陋体实堪哀，惭谢诸公费挽推。铁石心肠元作赋，浮华讵足定人才。
和刘后村梅花百咏·其五十七
作者：方蒙仲
朝代：宋
体裁：七言绝句

禹锡当年出省台，玄都花谢转生哀。梅花不涉春风事，看取先生几度来。
和刘后村梅花百咏·其五十三
作者：方蒙仲
朝代：宋
体裁：七言绝句

老天机轴无停手，忙织千葩染万红。惟有一冬闲岁月，梅花专局不分功。
和刘后村梅花百咏·其五十九
作者：方蒙仲
朝代：宋

沸鼎乾坤尘未消，椒菌杂袭少高标。君王曾梦商岩否，此物差堪与燮调。
和刘后村梅花百咏·其五十二
作者：方蒙仲
朝代：宋

惜花心固凄凉矣，绕树身犹矍铄哉。且莫怨嗟难可口，和羹事只系时来。
和刘后村梅花百咏·其五十五
作者：方蒙仲
朝代：宋
体裁：七言绝句

乐事赏心谁不有，可人胜士古来难。樽前莫怪同游少，恐被梅花白眼看。
和刘后村梅花百咏·其五十八
作者：方蒙仲
朝代：宋

一生不信有金芝，今岁庭前碧玉枝。只恨相看无一语，恍如月下对桓伊。
和刘后村梅花百咏·其五十六
作者：方蒙仲
朝代：宋
体裁：七言绝句

千顷琼田徒手得，连云綵阁一朝成。平生富贵梅时健，肯作穷人冻饿声。
和刘后村梅花百咏·其五四
作者：方蒙仲
朝代：宋
体裁：七言绝句

窗明不寐夜寥寥，恍惚珠幢跨玉桥。冷掾久严红妓禁，綵鸾莫误唤文箫。
和刘后村梅花百咏·其八
作者：方蒙仲
朝代：宋
体裁：七言绝句

惆怅庭前三树株，十年依旧一锥无。从今只作梅生活，底用江头千木奴。
和刘后村梅花百咏·其八〇
作者：方蒙仲
朝代：宋

雪裹空身无庇叶，风前妙质忽飞尘。
一襦不着中寒去，莫是陈三辈行人。
和刘后村梅花百咏·其八一
作者：方蒙仲
朝代：宋

扫空习气尚余狂，岂不怀思拾众芳。
花裏素王真足贵，橘中皓叟更无香。
和刘后村梅花百咏·其八十
作者：方蒙仲
朝代：宋

雪裹空身无庇叶，风前妙质忽飞尘。一襦不著中寒去，莫是陈三辈行人。
和刘后村梅花百咏·其八十一
作者：方蒙仲
朝代：宋

扫空习气尚馀狂，岂不怀思拾众芳。花里素王真足贵，橘中皓叟更无香。
和刘后村梅花百咏·其八十三
作者：方蒙仲
朝代：宋
体裁：七言绝句

不慕清官况热官，竹篱纸帐睡差安。却愁帝敕梅龙去，第一瑶台分外寒。
和刘后村梅花百咏·其八十二
作者：方蒙仲
朝代：宋
体裁：七言绝句

玉英瑶圃美人家，宝璐琼芳兴绝佳。此是梅花真实相，谁云骚不品梅花。
和刘后村梅花百咏·其八十五
作者：方蒙仲
朝代：宋
体裁：七言绝句

无色无香应是画，雨珠雨玉柰何穷。素餐终老坐成晚，白业它生扫未空。
和刘后村梅花百咏·其八十四
作者：方蒙仲
朝代：宋

忍寒宁死饿宁僵，不去偷它贾女香。感叹怀铅成底事，辛勤餐玉竟无方。
和刘后村梅花百咏·其八四
作者：方蒙仲
朝代：宋

忍寒宁死饿宁僵，不去偷它贾女香。
感嘆怀铅成底事，辛勤餐玉竟无方。
和刘后村梅花百咏·其六
作者：方蒙仲
朝代：宋
体裁：七言绝句

拾遗当日醉于诗，江路寻梅兀似痴。花底柳边真梦事，居然短褐鬓如丝。
和刘后村梅花百咏·其六九
作者：方蒙仲
朝代：宋

宝络珠璎佛子龛，荒原断磵隠君庵。
清言悟法无人会，时有游蜂细细参。
和刘后村梅花百咏·其六五
作者：方蒙仲
朝代：宋

怀中黄敕墨犹新，曾尾羣贤步玉津。
惆怅看花成昨梦，大输今岁赏梅人。
和刘后村梅花百咏·其六八
作者：方蒙仲
朝代：宋

一从香影句名佳，嗣响纔称竹外斜。
千古梅诗三句好，何如阁笔只看花。
和刘后村梅花百咏·其六十
作者：方蒙仲
朝代：宋
体裁：七言绝句

简斋绝句天为笑，旋到调羹鼎伴来。只合拜梅为座主，画梅且尔况真梅。
和刘后村梅花百咏·其六十一
作者：方蒙仲
朝代：宋
体裁：七言绝句

少豪放出旅枯槎，归橐垂垂返海涯。叔子诸公自佳耳，关人心事只梅花。
和刘后村梅花百咏·其六十七
作者：方蒙仲
朝代：宋
体裁：七言绝句

极知云月浩无边，所恨舂容欠大篇。宵立我犹嫌俗士，形臞尔可配儒仙。
和刘后村梅花百咏·其六十三
作者：方蒙仲
朝代：宋
体裁：七言绝句

披衣徙倚天方曙，秉烛吟哦夜忽中。不是被他驱使得，爱他意政与人同。
和刘后村梅花百咏·其六十九
作者：方蒙仲
朝代：宋

宝络珠璎佛子龛，荒原断涧隐君庵。清言悟法无人会，时有游蜂细细参。
和刘后村梅花百咏·其六十二
作者：方蒙仲
朝代：宋
体裁：七言绝句

溪北溪南雪跨悬，琼楼玉宇照庭前。萸坪竹馆辛夷坞，肯与王维赌辋川。
和刘后村梅花百咏·其六十五
作者：方蒙仲
朝代：宋

怀中黄敕墨犹新，曾尾群贤步玉津。惆怅看花成昨梦，大输今岁赏梅人。
和刘后村梅花百咏·其六十八
作者：方蒙仲
朝代：宋

一从香影句名佳，嗣响才称竹外斜。千古梅诗三句好，何如阁笔只看花。
和刘后村梅花百咏·其六十六
作者：方蒙仲
朝代：宋
体裁：七言绝句

生涯冷淡乐者少，声色希夷见若无。洛下只知海棠会，岭南竞作荔枝图。
和刘后村梅花百咏·其六四
作者：方蒙仲
朝代：宋
体裁：七言绝句

心事芬芬流品胜，一生清友是梅臞。可怜介甫交游尽，岁晚钟山进二俞。
和刘后村梅花百咏·其十
作者：方蒙仲
朝代：宋
体裁：七言绝句

凛凛冰清岩壑气，亭亭玉立庙廊身。从前误把瑶姬比，雌了梅花俗了人。
和刘后村梅花百咏·其十一
作者：方蒙仲
朝代：宋

少陵前仅陆君诗，骚里居多摭茝蓠。未必梅花非有待，不妨敲琢古人遗。
和刘后村梅花百咏·其十七
作者：方蒙仲
朝代：宋
体裁：七言绝句

从知枯淡芬芳远，自古荣华朽腐多。且作从容廊庙看，一丘一壑觉如何。
和刘后村梅花百咏·其十三
作者：方蒙仲
朝代：宋
体裁：七言绝句

三年朝露借恩光，剩种江梅作洞房。待得百年俱玉雪，冷官亦自有甘棠。
和刘后村梅花百咏·其十九
作者：方蒙仲
朝代：宋
体裁：七言绝句

帘围玉馆愁吟尽，锦藉瑶瓶怕摘残。姑息梅花讵须尔，山家何处有朱栏。
和刘后村梅花百咏·其十二
作者：方蒙仲
朝代：宋

短篱疏竹自周遮，官舍过如野老家。不是陋儒太孤绝，自看梅后觉无花。
和刘后村梅花百咏·其十五
作者：方蒙仲
朝代：宋
体裁：七言绝句

倚树静看成入定，巡檐对语似谈空。是花是雪都休问，但觉清香满袖风。
和刘后村梅花百咏·其十八
作者：方蒙仲
朝代：宋
体裁：七言绝句

无人可共倚雕栏，折得横枝独自看。梅癖难医君信否，东阳瘦损少陵酸。
和刘后村梅花百咏·其十六
作者：方蒙仲
朝代：宋

青子成时殊苦淡，玉英嚼处更清酸。自缘芳洁盈腔里，安肯甘甜转舌间。
和刘后村梅花百咏·其十四
作者：方蒙仲
朝代：宋
体裁：七言绝句

一生梦不识愁台，口吻悲鸣有底哀。树上玉人应冷笑，从今不敢送愁来。
和刘后村梅花百咏·其四
作者：方蒙仲
朝代：宋
体裁：七言绝句

儿时两颔已生髭，一饱皇皇亟失时。索性断它烟火气，餐英汲润当朝炊。
和刘后村梅花百咏·其四一
作者：方蒙仲
朝代：宋

夜色朝光两莫知，树间但见白差差。
江南到处名姝少，一律前村雪裏词。
和刘后村梅花百咏·其四三
作者：方蒙仲
朝代：宋

鸥社同盟交最久，兔园授简事堪悲。
开元才子多佳句，借向宫人笛裏吹。
和刘后村梅花百咏·其四二
作者：方蒙仲
朝代：宋

百年老树半边枯，众卉难攀觉太孤。
欲进素馨交茉莉，柰渠浪蘂欠根株。
和刘后村梅花百咏·其四八
作者：方蒙仲
朝代：宋

此花清绝畏人知，间许吟人嚥入脾。
嚥去居然佳句少，谁云臭腐可神奇。
和刘后村梅花百咏·其四十
作者：方蒙仲
朝代：宋
体裁：七言绝句

俨然盛服对严宾，肯向花中作素臣。映彻九泉明一世，清言须让晋诸人。
和刘后村梅花百咏·其四十一
作者：方蒙仲
朝代：宋

夜色朝光两莫知，树间但见白差差。江南到处名姝少，一律前村雪里词。
和刘后村梅花百咏·其四十七
作者：方蒙仲
朝代：宋
体裁：七言绝句

香臭难逃万古评，白黄安得一般清。好看玉树临风立，羞杀金莲帖地行。
和刘后村梅花百咏·其四十三
作者：方蒙仲
朝代：宋

鸥社同盟交最久，兔园授简事堪悲。开元才子多佳句，借向宫人笛里吹。
和刘后村梅花百咏·其四十九
作者：方蒙仲
朝代：宋
体裁：七言绝句

含章遗迹杳难详，汉苑唐都更可伤。说与诗人莫嘲咏，梅花眼见几兴亡。
和刘后村梅花百咏·其四十二
作者：方蒙仲
朝代：宋

百年老树半边枯，众卉难攀觉太孤。欲进素馨交茉莉，柰渠浪蕊欠根株。
和刘后村梅花百咏·其四十五
作者：方蒙仲
朝代：宋
体裁：七言绝句

方见横斜忽乱飞，噫其造物未昌时。点衣片片皆诗料，爱惜移时不敢吹。
和刘后村梅花百咏·其四十八
作者：方蒙仲
朝代：宋

此花清绝畏人知，间许吟人咽入脾。咽去居然佳句少，谁云臭腐可神奇。
和刘后村梅花百咏·其四十六
作者：方蒙仲
朝代：宋
体裁：七言绝句

后村画卷四方来，输与先生作袜材。貌就寒林差易事，玉堂云雾欠人裁。
和刘后村梅花百咏·其四四
作者：方蒙仲
朝代：宋
体裁：七言绝句

童黄安足名天下，太白常疑在世间。生纵不陪振鹭列，死犹可葬伯鸾山。
和劉後村梅花百詠·其一
作者：方蒙仲
朝代：宋

從來芳事無時歇，雨灑風飄且莫悲。
收拾蒼苔成艾紬，茶山後有放翁詩。
和劉後村梅花百詠·其一〇
作者：方蒙仲
朝代：宋

凜凜冰清巖壑氣，亭亭玉立廟廊身。
從前誤把瑶姬比，雌了梅花俗了人。
和劉後村梅花百詠·其一一
作者：方蒙仲
朝代：宋

少陵前僅陸君詩，騷裏居多摭茝蘺。
未必梅花非有待，不妨敲琢古人遺。
和劉後村梅花百詠·其一七
作者：方蒙仲
朝代：宋

從知枯淡芬芳遠，自古榮華朽腐多。
且作從容廊廟看，一丘一壑覺如何。
和劉後村梅花百詠·其一三
作者：方蒙仲
朝代：宋

三年朝露借恩光，賸種江梅作洞房。
待得百年俱玉雪，冷官亦自有甘棠。
和劉後村梅花百詠·其一九
作者：方蒙仲
朝代：宋

簾圍玉館愁吟盡，錦藉瑶瓶怕摘殘。
姑息梅花詎須爾，山家何處有朱欄。
和劉後村梅花百詠·其一二
作者：方蒙仲
朝代：宋

短籬疎竹自周遮，官舍過如野老家。
不是陋儒太孤絕，自看梅後覺無花。
和劉後村梅花百詠·其一五
作者：方蒙仲
朝代：宋

倚樹靜看成入定，巡簷對語似談空。
是花是雪都休問，但覺清香滿袖風。
和劉後村梅花百詠·其一八
作者：方蒙仲
朝代：宋

無人可共倚雕欄，折得橫枝獨自看。
梅癖難醫君信否，東陽瘦損少陵酸。
和劉後村梅花百詠·其一六
作者：方蒙仲
朝代：宋

青子成時殊苦淡，玉英嚼處更清酸。
自緣芳潔盈腔裏，安肯甘甜轉舌間。
和劉後村梅花百詠·其一四
作者：方蒙仲
朝代：宋

一生夢不識愁臺，口吻悲鳴有底哀。
樹上玉人應冷笑，從今不敢送愁來。
和劉後村梅花百詠·其七
作者：方蒙仲
朝代：宋

歲歲年年花狀頭，瑶璫瓊佩瑞光浮。
玉螭賞遍三千界，不識珠簾十二樓。
和劉後村梅花百詠·其七〇
作者：方蒙仲
朝代：宋

薜荔帷兮葯作房，芳華底用浴蘭湯。
傾城梳洗祇招惎，且可隨宜淡淡粧。
和劉後村梅花百詠·其七一
作者：方蒙仲
朝代：宋

十分元得孤寒力，一點無關坱圠功。
誰令春風來得晚，梅花也不傲春風。
和劉後村梅花百詠·其七七
作者：方蒙仲
朝代：宋

樹邊久立任衣單，爲愛天香徹骨寒。
腦子斛量猶覺臭，安知人世有沉檀。
和劉後村梅花百詠·其七三
作者：方蒙仲
朝代：宋

嬾入壽宮供貴主，難憑庾驛寄時賢。
不如吹入霜天角，尚爲君王戍北邊。
和劉後村梅花百詠·其七九
作者：方蒙仲
朝代：宋

初似窮兒觀異寶，俄驚上帝錫嘉名。
荒山底處生珠藏，蓬戶居然扁玉清。
和劉後村梅花百詠·其七二
作者：方蒙仲
朝代：宋

和靖墓荒吟骨冷，孤山新廟尚危欄。
便當純用梅花祭，一洗蕉黄與荔丹。
和劉後村梅花百詠·其七五
作者：方蒙仲
朝代：宋

舊友凋零新友少，惟梅到處只依然。
願言白髮三千丈，飽看高花五百年。
和劉後村梅花百詠·其七八
作者：方蒙仲
朝代：宋

花昔羅浮山下居，肌膚玉雪縞衣裾。
冷齋不到朝雲死，獨與松風伴大蘇。
和劉後村梅花百詠·其七六
作者：方蒙仲
朝代：宋

西湖已死猶名世，東閣更佳何與人。
但得心傳清白事，不須足踏軟紅塵。
和劉後村梅花百詠·其七四
作者：方蒙仲
朝代：宋

溫柔鄉苦不勝衣，端正樓嫌微有肌。
安得花神供步輦，不肥不瘦美兼之。
和劉後村梅花百詠·其三
作者：方蒙仲
朝代：宋

紫府仙人水月英，絕嫌臭穢溷真清。
玉塵月賦三千斛，一洗人間死鬼兄。
和劉後村梅花百詠·其三〇
作者：方蒙仲
朝代：宋

綵葉如雲觀瑒蘂，金盆照日品桃花。
安知尤物真瓌特，落在西湖處士家。
和劉後村梅花百詠·其三一
作者：方蒙仲
朝代：宋

煮木石餐多藥竈，斷葷羶氣獨茶鐺。
詩人自合長年瘦，底事梅花更瘦生。
和劉後村梅花百詠·其三七
作者：方蒙仲
朝代：宋

十分正色白爲難，眼底紅黄總熱瞞。
安得雲英揮玉杵，臈餘爲合返魂丹。
和劉後村梅花百詠·其三三
作者：方蒙仲
朝代：宋

梅嘆知音少曠夔，政須我輩與伸眉。
逋仙詩勝多多許，咀嚼無令一字遺。
和劉後村梅花百詠·其三九
作者：方蒙仲
朝代：宋

最堪避世有牆東，細別薰蕕鼻觀中。
商皓芝香真可老，陶朱銅臭敢稱公。
和劉後村梅花百詠·其三二
作者：方蒙仲
朝代：宋

刻玉琱瓊費盡工，待看佳實綠陰中。
早推花作羣芳首，誰道梨爲百果宗。
和劉後村梅花百詠·其三五
作者：方蒙仲
朝代：宋

驛處徘徊磴處緣，任教人喚作梅顛。
賒它陸凱二十字，喚起杜陵三百年。
和劉後村梅花百詠·其三八
作者：方蒙仲
朝代：宋

雪破白時驚臈早，雨肥紅處已春歸。
到頭不識東皇面，看盡蜂黄蝶粉飛。
和劉後村梅花百詠·其三六
作者：方蒙仲
朝代：宋

純是沉檀和乳麝，許多珠瓅間金塊。
素娥親擣攤成片，玉帝閑遊撒下來。
和劉後村梅花百詠·其三四
作者：方蒙仲
朝代：宋

行吟坐想午忘饑，剔盡青燈睡失時。
唐宋以來多作者，姑爲漢魏補梅詩。
和劉後村梅花百詠·其九
作者：方蒙仲
朝代：宋

百萬瑶妃傳粉酥，詩翁列屋世間無。
江南窮相韓熙載，有甚歌姬畫作圖。
和劉後村梅花百詠·其二
作者：方蒙仲
朝代：宋

莫恃千芳勝一蕕，蘭漸芝滫便休休。
年來蕭艾吁堪怕，賸拾天香置寶篝。
和劉後村梅花百詠·其二〇
作者：方蒙仲
朝代：宋

雨霰瀟瀟天地寬，相看島瘦與郊寒。
埋腰立雪心良苦，擁鼻吟風事大難。
和劉後村梅花百詠·其二一
作者：方蒙仲
朝代：宋

吟人寫物例浮夸，未易形容是此花。
好事休刊和靖集，一聯已足自成家。
和劉後村梅花百詠·其二七
作者：方蒙仲
朝代：宋

智瓊久已乘龍去，留得人間十二枝。
插向瓦瓶伴孤枕，別無玉骨與冰肌。
和劉後村梅花百詠·其二三
作者：方蒙仲
朝代：宋

玉羽江蓮美莫當，酴醿縞袂雪爲裳。
白之謂白何分別，畢竟還梅是當行。
和劉後村梅花百詠·其二九
作者：方蒙仲
朝代：宋

雪兒按瑟侯門妬，玉女偷花帝座嗔。
彼美人兮笑林薄，風流別是一家春。
和劉後村梅花百詠·其二二
作者：方蒙仲
朝代：宋

一氣居然分冷暖，南枝開早北枝遲。
都城巧力真堪羨，競買梅花八月時。
和劉後村梅花百詠·其二五
作者：方蒙仲
朝代：宋

不把山林換市朝，鮮明自是一時標。
便令大冶安能鑄，儻有小山差可招。
和劉後村梅花百詠·其二八
作者：方蒙仲
朝代：宋

託根豈解媚中璫，採蕨祇當慕首陽。
未必木天無穢史，豈其枌省盡清郎。
和劉後村梅花百詠·其二六
作者：方蒙仲
朝代：宋

腸斷當年古吹臺，酒酣欲叫謫仙回。
夜深落月照顔色，端的宮袍入夢來。
和劉後村梅花百詠·其二四
作者：方蒙仲
朝代：宋

自是不容加染涴，看來良亦富才情。
落羌女管聲聲怨，點壽陽粧片片輕。
和劉後村梅花百詠·其五
作者：方蒙仲
朝代：宋

參橫月落夢何從，且領清香入盞中。
一歲見梅須一醉，梅前有幾百年翁。
和劉後村梅花百詠·其五〇
作者：方蒙仲
朝代：宋

癡兒安得妄評彈，剛道空花用處難。
最是香能蠲客醉，更如玉可滅人瘢。
和劉後村梅花百詠·其五一
作者：方蒙仲
朝代：宋

香奩陋體實堪哀，慙謝諸公費輓推。
鐵石心腸元作賦，浮華詎足定人才。
和劉後村梅花百詠·其五七
作者：方蒙仲
朝代：宋

禹錫當年出省臺，玄都花謝轉生哀。
梅花不涉春風事，看取先生幾度來。
和劉後村梅花百詠·其五三
作者：方蒙仲
朝代：宋

老天機軸無停手，忙織千葩染萬紅。
惟有一冬閑歲月，梅花專局不分功。
和劉後村梅花百詠·其五九
作者：方蒙仲
朝代：宋

沸鼎乾坤塵未消，椒菌雜襲少高標。
君王曾夢商巖否，此物差堪與燮調。
和劉後村梅花百詠·其五二
作者：方蒙仲
朝代：宋

惜花心固凄凉矣，遶樹身猶矍鑠哉。
且莫怨嗟難可口，和羹事只係時來。
和劉後村梅花百詠·其五五
作者：方蒙仲
朝代：宋

樂事賞心誰不有，可人勝士古來難。
樽前莫怪同游少，恐被梅花白眼看。
和劉後村梅花百詠·其五八
作者：方蒙仲
朝代：宋

一生不信有金芝，今歲庭前碧玉枝。
只恨相看無一語，怳如月下對桓伊。
和劉後村梅花百詠·其五六
作者：方蒙仲
朝代：宋

千頃瓊田徒手得，連雲綵閣一朝成。
平生富貴梅時健，肯作窮人凍餓聲。
和劉後村梅花百詠·其五四
作者：方蒙仲
朝代：宋

窗明不寐夜寥寥，恍惚珠幢跨玉橋。
冷掾久嚴紅妓禁，綵鸞莫誤喚文簫。
和劉後村梅花百詠·其八
作者：方蒙仲
朝代：宋

惆悵庭前三樹株，十年依舊一錐無。
從今只作梅生活，底用江頭千木奴。
和劉後村梅花百詠·其八〇
作者：方蒙仲
朝代：宋

雪裹空身無庇葉，風前妙質忽飛塵。
一襦不著中寒去，莫是陳三輩行人。
和劉後村梅花百詠·其八一
作者：方蒙仲
朝代：宋

掃空習氣尚餘狂，豈不懷思拾衆芳。
花裏素王真足貴，橘中皓叟更無香。
和劉後村梅花百詠·其八三
作者：方蒙仲
朝代：宋

不慕清官况熱官，竹籬紙帳睡差安。
却愁帝敕梅龍去，第一瑶臺分外寒。
和劉後村梅花百詠·其八二
作者：方蒙仲
朝代：宋

玉英瑶圃美人家，寶璐瓊芳興絕佳。
此是梅花真實相，誰云騷不品梅花。
和劉後村梅花百詠·其八五
作者：方蒙仲
朝代：宋

無色無香應是畫，雨珠雨玉柰何窮。
素餐終老坐成晚，白業它生掃未空。
和劉後村梅花百詠·其八四
作者：方蒙仲
朝代：宋

忍寒寧死餓寧僵，不去偷它賈女香。
感嘆懷鉛成底事，辛勤餐玉竟無方。
和劉後村梅花百詠·其六
作者：方蒙仲
朝代：宋

拾遺當日醉於詩，江路尋梅兀似癡。
花底柳邊真夢事，居然短褐鬢如絲。
和劉後村梅花百詠·其六〇
作者：方蒙仲
朝代：宋

簡齋絕句天爲笑，旋到調羹鼎伴來。
只合拜梅爲座主，畫梅且爾况真梅。
和劉後村梅花百詠·其六一
作者：方蒙仲
朝代：宋

少豪放出旅枯槎，歸橐垂垂返海涯。
叔子諸公自佳耳，關人心事只梅花。
和劉後村梅花百詠·其六七
作者：方蒙仲
朝代：宋

極知雲月浩無邊，所恨舂容欠大篇。
宵立我猶嫌俗士，形臞爾可配儒仙。
和劉後村梅花百詠·其六三
作者：方蒙仲
朝代：宋

披衣徙倚天方曙，秉燭吟哦夜忽中。
不是被他驅使得，愛他意政與人同。
和劉後村梅花百詠·其六九
作者：方蒙仲
朝代：宋

寶絡珠瓔佛子龕，荒原斷磵隠君庵。
清言悟法無人會，時有遊蜂細細參。
和劉後村梅花百詠·其六二
作者：方蒙仲
朝代：宋

溪北溪南雪跨懸，瓊樓玉宇照庭前。
萸坪竹館辛夷塢，肯與王維賭輞川。
和劉後村梅花百詠·其六五
作者：方蒙仲
朝代：宋

懷中黄敕墨猶新，曾尾羣賢步玉津。
惆悵看花成昨夢，大輸今歲賞梅人。
和劉後村梅花百詠·其六八
作者：方蒙仲
朝代：宋

一從香影句名佳，嗣響纔稱竹外斜。
千古梅詩三句好，何如閣筆只看花。
和劉後村梅花百詠·其六六
作者：方蒙仲
朝代：宋

生涯冷淡樂者少，聲色希夷見若無。
洛下只知海棠會，嶺南競作荔枝圖。
和劉後村梅花百詠·其六四
作者：方蒙仲
朝代：宋

心事芬芬流品勝，一生清友是梅臞。
可憐介甫交游盡，歲晚鍾山進二俞。
和劉後村梅花百詠·其四
作者：方蒙仲
朝代：宋

兒時兩頷已生髭，一飽皇皇亟失時。
索性斷它烟火氣，餐英汲潤當朝炊。
和劉後村梅花百詠·其四〇
作者：方蒙仲
朝代：宋

儼然盛服對嚴賓，肯向花中作素臣。
映徹九泉明一世，清言須讓晉諸人。
和劉後村梅花百詠·其四一
作者：方蒙仲
朝代：宋

夜色朝光兩莫知，樹間但見白差差。
江南到處名姝少，一律前村雪裏詞。
和劉後村梅花百詠·其四七
作者：方蒙仲
朝代：宋

香臭難逃萬古評，白黄安得一般清。
好看玉樹臨風立，羞殺金蓮帖地行。
和劉後村梅花百詠·其四三
作者：方蒙仲
朝代：宋

鷗社同盟交最久，兔園授簡事堪悲。
開元才子多佳句，借向宮人笛裏吹。
和劉後村梅花百詠·其四九
作者：方蒙仲
朝代：宋

含章遺跡杳難詳，漢苑唐都更可傷。
說與詩人莫嘲詠，梅花眼見幾興亡。
和劉後村梅花百詠·其四二
作者：方蒙仲
朝代：宋

百年老樹半邊枯，衆卉難攀覺太孤。
欲進素馨交茉莉，柰渠浪蘂欠根株。
和劉後村梅花百詠·其四五
作者：方蒙仲
朝代：宋

方見橫斜忽亂飛，噫其造物未昌時。
點衣片片皆詩料，愛惜移時不敢吹。
和劉後村梅花百詠·其四八
作者：方蒙仲
朝代：宋

此花清絕畏人知，間許吟人嚥入脾。
嚥去居然佳句少，誰云臭腐可神奇。
和劉後村梅花百詠·其四六
作者：方蒙仲
朝代：宋

後村畫卷四方來，輸與先生作襪材。
貌就寒林差易事，玉堂雲霧欠人裁。
和劉後村梅花百詠·其四四
作者：方蒙仲
朝代：宋

童黄安足名天下，太白常疑在世間。
生縱不陪振鷺列，死猶可葬伯鸞山。
問梅
作者：方蒙仲
朝代：宋

夜月玉堂前，春風紫蓋邊。
想君都看破，寧與我周旋。
四望梅
作者：方蒙仲
朝代：宋
体裁：五言绝句

摽梅其实七，此特损其三。风赋久不作，有诗谁共谈。
四望梅
作者：方蒙仲
朝代：宋

摽梅其實七，此特損其三。
風賦久不作，有詩誰共談。
墙角梅
作者：方蒙仲
朝代：宋

整整复攲攲，微微褪玉肌。娇羞说不尽，露下月低时。
墙角梅
作者：方蒙仲
朝代：宋

整整復欹欹，微微褪玉肌。
娇羞说不尽，露下月低时。
墨梅
作者：方蒙仲
朝代：宋
体裁：五言绝句

补之敕谥村，简斋致公辅。未必画惭诗，只为遇不遇。
墨梅
作者：方蒙仲
朝代：宋

補之敕謚村，簡齋致公輔。
未必畫慚詩，只爲遇不遇。
壽徐意一參政·其一
作者：方蒙仲
朝代：宋

紅雲朵裏紫霞杯，敕使今朝四度來。
意一堂中開九袠，太微星裏現三台。
壽徐意一參政·其三
作者：方蒙仲
朝代：宋

衆芳摇落此何時，爭看江梅拆一枝。
相去小春纔四日，調羹消息不應遲。
壽徐意一參政·其二
作者：方蒙仲
朝代：宋

呂氏早皆期正獻，范家晚竟相忠宣。
不成二十年聲望，久坐難兄一舊氈。
壽徐意一參政·其四
作者：方蒙仲
朝代：宋

黄花晚節香愈勁，老圃秋容景更奇。
欲侑瓣香無好語，且偷忠獻一聯詩。
天基節當筵致語口號
作者：方蒙仲
朝代：宋

曉日金門氣鬰葱，人間萬里總祥風。
再登况遇三登盛，獨樂何如衆樂同。
行有玉觴陪邇列，豈無金鑑洞遺忠。
天恩年壽何分別，盡在簪花舞蹈中。
天基节当筵致语口号
作者：方蒙仲
朝代：宋

晓日金门气郁葱，人间万里总祥风。再登况遇三登盛，独乐何如众乐同。行有玉觞陪迩列，岂无金鉴洞遗忠。天恩年寿何分别，尽在簪花舞蹈中。
天基节当筵致语口号
作者：方蒙仲
朝代：宋

晓日金门气鬰葱，人间万里总祥风。
再登况遇三登盛，独乐何如众乐同。
行有玉觞陪迩列，岂无金鑑洞遗忠。
天恩年寿何分别，尽在簪花舞蹈中。
孤山梅
作者：方蒙仲
朝代：宋
体裁：五言绝句

千古水仙玉，坡以逋仙配。山谷弟山矾，两事同一意。
孤山梅
作者：方蒙仲
朝代：宋

千古水仙玉，坡以逋仙配。
山谷弟山礬，兩事同一意。
孤梅
作者：方蒙仲
朝代：宋
体裁：五言绝句

墙角老槎牙，槎牙阅岁华。谁知槁欲死，解出背时花。
孤梅
作者：方蒙仲
朝代：宋

牆角老槎牙，槎牙閲歲華。
誰知槁欲死，解出背時花。
学厅桃符
作者：方蒙仲
朝代：宋

头胪如此可何官，习气居然简册间。似有宿缘吾士友，差强人意此溪山。青衿笑语非为冷，黄卷工夫可得闲。珍重相期进明德，莫教具素有惭颜。非民非吏一闲身，倏忽空山又见春。明月清风终岁有，浮云苍物几番新。不知世有弹冠事，但愿门多挟册人。畴昔东嘉子徐子，勉旃傥可嗣芳尘。而立之年不啻过，十分减尽少年豪。吃它官饭如何稳，着了朝衫说甚高。勤向溪山供日课，剩栽花木足年劳。客来不周嗟无肉，菜本新添数百窠。
学厅桃符·其一
作者：方蒙仲
朝代：宋
体裁：七言律诗

头胪如此可何官，习气居然简册间。似有宿缘吾士友，差强人意此溪山。青衿笑语非为冷，黄卷工夫可得闲。珍重相期进明德，莫教具素有惭颜。
学厅桃符·其三
作者：方蒙仲
朝代：宋
体裁：七言律诗

而立之年不啻过，十分减尽少年豪。吃它官饭如何稳，着了朝衫说甚高。勤向溪山供日课，剩栽花木足年劳。客来不周嗟无肉，菜本新添数百窠。
学厅桃符·其二
作者：方蒙仲
朝代：宋
体裁：七言律诗

非民非吏一闲身，倏忽空山又见春。明月清风终岁有，浮云苍物几番新。不知世有弹冠事，但愿门多挟册人。畴昔东嘉子徐子，勉旃傥可嗣芳尘。
學廳桃符·其一
作者：方蒙仲
朝代：宋

頭臚如此可何官，習氣居然簡冊間。
似有宿緣吾士友，差强人意此溪山。
青衿笑語非爲冷，黄卷工夫可得閑。
珍重相期進明德，莫教具素有慚顔。
學廳桃符·其三
作者：方蒙仲
朝代：宋

而立之年不啻過，十分減盡少年豪。
喫它官飯如何穩，着了朝衫說甚高。
勤向溪山供日課，賸栽花木足年勞。
客來不周嗟無肉，菜本新添數百窠。
學廳桃符·其二
作者：方蒙仲
朝代：宋

非民非吏一閑身，倏忽空山又見春。
明月清風終歲有，浮雲蒼物幾番新。
不知世有彈冠事，但願門多挾冊人。
疇昔東嘉子徐子，勉旃儻可嗣芳塵。
宜月梅
作者：方蒙仲
朝代：宋

人言广寒宫，合种梅花树。那知白玉容，自怕嫦娥妒。
宜月梅
作者：方蒙仲
朝代：宋

人言广寒宫，合种梅花树。
那知白玉容，自怕嫦娥妬。
宜月梅
作者：方蒙仲
朝代：宋

人言廣寒宮，合種梅花樹。
那知白玉容，自怕嫦娥妬。
宜雪梅
作者：方蒙仲
朝代：宋

長愁花易開，倏被風吹盡。
因愛雪花飛，枝頭巧相映。
宜雪梅
作者：方蒙仲
朝代：宋
体裁：五言绝句

长愁花易开，倏被风吹尽。因爱雪花飞，枝头巧相映。
宜霜梅
作者：方蒙仲
朝代：宋

青女出驂鸞，負恃天然色。
一等淡梳粧，太真迎虢國。
宜霜梅
作者：方蒙仲
朝代：宋

青女出骖鸾，负恃天然色。一等淡梳妆，太真迎虢国。
宜霜梅
作者：方蒙仲
朝代：宋

青女出骖鸾，负恃天然色。
一等淡梳粧，太真迎虢国。
寄驛梅
作者：方蒙仲
朝代：宋

春色滿梢頭，所思尚千里。
京洛貴人多，誰歟堪寄似。
寄驿梅
作者：方蒙仲
朝代：宋
体裁：五言绝句

春色满梢头，所思尚千里。京洛贵人多，谁欤堪寄似。
寿徐意一参政
作者：方蒙仲
朝代：宋

红云朵里紫霞杯，敕使今朝四度来。意一堂中开九帙，太微星里现三台。吕氏早皆期正献，范家晚竟相忠宣。不成二十年声望，久坐难兄一旧毡。众芳摇落此何时，争看江梅拆一枝。相去小春才四日，调羹消息不应迟。黄花晚节香愈劲，老圃秋容景更奇。欲侑瓣香无好语，且偷忠献一联诗。
寿徐意一参政·其一
作者：方蒙仲
朝代：宋

红云朵裏紫霞杯，敕使今朝四度来。
意一堂中开九袠，太微星裏现三台。
寿徐意一参政·其一
作者：方蒙仲
朝代：宋

红云朵里紫霞杯，敕使今朝四度来。意一堂中开九帙，太微星里现三台。
寿徐意一参政·其三
作者：方蒙仲
朝代：宋

众芳摇落此何时，争看江梅拆一枝。相去小春才四日，调羹消息不应迟。
寿徐意一参政·其三
作者：方蒙仲
朝代：宋

众芳摇落此何时，争看江梅拆一枝。
相去小春纔四日，调羹消息不应迟。
寿徐意一参政·其二
作者：方蒙仲
朝代：宋
体裁：七言绝句

吕氏早皆期正献，范家晚竟相忠宣。不成二十年声望，久坐难兄一旧毡。
寿徐意一参政·其四
作者：方蒙仲
朝代：宋
体裁：七言绝句

黄花晚节香愈劲，老圃秋容景更奇。欲侑瓣香无好语，且偷忠献一联诗。
层梅
作者：方蒙仲
朝代：宋

化工真是巧，玉蕊更层层。若使□□刻，千年犹未成。
层梅
作者：方蒙仲
朝代：宋

化工真是巧，玉蘂更层层。
若使□□刻，千年犹未成。
層梅
作者：方蒙仲
朝代：宋

化工真是巧，玉蘂更層層。
若使□□刻，千年猶未成。
庾岭梅
作者：方蒙仲
朝代：宋
体裁：五言绝句

留樵五百诗，半为梅花赋。悔不庾岭游，天成诗一部。
庾嶺梅
作者：方蒙仲
朝代：宋

留樵五百詩，半爲梅花賦。
悔不庾嶺遊，天成詩一部。
愛梅
作者：方蒙仲
朝代：宋

謾言同一嗜，世盡愛梅人。
亦有行歌者，腰鐮采作薪。
手种芙蓉入秋盛开
作者：方蒙仲
朝代：宋

天然富贵又风流，簇簇湘妃起聚头。唤做牡丹何不可，高他一著见深秋。空山寂寂朋游少，为爱风姿手自栽。九十日秋犹暖热，一枝谢又一枝开。留侯美好妇人然，楚汉功成更得仙。疑与拒霜同品格，生来质弱节高坚。闹蓝政自亦不恶，冷局由来未易知。开又争他桃李分，何缘同得芷兰时。
手种芙蓉入秋盛开·其一
作者：方蒙仲
朝代：宋

天然富贵又风流，簇簇湘妃起聚头。
唤做牡丹何不可，高他一着见深秋。
手种芙蓉入秋盛开·其一
作者：方蒙仲
朝代：宋

天然富贵又风流，簇簇湘妃起聚头。唤做牡丹何不可，高他一著见深秋。
手种芙蓉入秋盛开·其三
作者：方蒙仲
朝代：宋
体裁：七言绝句

留侯美好妇人然，楚汉功成更得仙。疑与拒霜同品格，生来质弱节高坚。
手种芙蓉入秋盛开·其二
作者：方蒙仲
朝代：宋
体裁：七言绝句

空山寂寂朋游少，为爱风姿手自栽。九十日秋犹暖热，一枝谢又一枝开。
手种芙蓉入秋盛开·其四
作者：方蒙仲
朝代：宋
体裁：七言绝句

闹蓝政自亦不恶，冷局由来未易知。开又争他桃李分，何缘同得芷兰时。
手種芙蓉入秋盛開·其一
作者：方蒙仲
朝代：宋

天然富貴又風流，簇簇湘妃起聚頭。
喚做牡丹何不可，高他一著見深秋。
手種芙蓉入秋盛開·其三
作者：方蒙仲
朝代：宋

留侯美好婦人然，楚漢功成更得仙。
疑與拒霜同品格，生來質弱節高堅。
手種芙蓉入秋盛開·其二
作者：方蒙仲
朝代：宋

空山寂寂朋游少，爲愛風姿手自栽。
九十日秋猶暖熱，一枝謝又一枝開。
手種芙蓉入秋盛開·其四
作者：方蒙仲
朝代：宋

閙藍政自亦不惡，冷局由來未易知。
開又爭他桃李分，何緣同得芷蘭時。
折梅
作者：方蒙仲
朝代：宋

看梅如看画，由我不由他。
千树江头少，一枝瓶裏多。
折梅
作者：方蒙仲
朝代：宋

看梅如看画，由我不由他。千树江头少，一枝瓶里多。
折梅
作者：方蒙仲
朝代：宋

看梅如看畫，由我不由他。
千樹江頭少，一枝瓶裏多。
探梅
作者：方蒙仲
朝代：宋
体裁：五言绝句

短褐一枝筇，穿花云几重。日边花鸟使，定不到山中。
探梅
作者：方蒙仲
朝代：宋

短褐一枝筇，穿花雲幾重。
日邊花鳥使，定不到山中。
旋开梅
作者：方蒙仲
朝代：宋
体裁：五言绝句

邻笛不须吹，惊喷枝头雪。主人日日来，长见开时节。
旋開梅
作者：方蒙仲
朝代：宋

鄰笛不須吹，驚噴枝頭雪。
主人日日來，長見開時節。
早梅
作者：方蒙仲
朝代：宋

尚居闌菊殿，豈占杏桃先。
梅自傷遲暮，人猶作早看。
早梅
作者：方蒙仲
朝代：宋
体裁：古风

尚居阑菊殿，岂占杏桃先。梅自伤迟暮，人犹作早看。
春梅
作者：方蒙仲
朝代：宋

青皇手一陶，苦要牢笼去。不敢受恩多，桃李休相妒。
春梅
作者：方蒙仲
朝代：宋

青皇手一陶，苦要牢笼去。
不敢受恩多，桃李休相妬。
春梅
作者：方蒙仲
朝代：宋

青皇手一陶，苦要牢籠去。
不敢受恩多，桃李休相妬。
木犀
作者：方蒙仲
朝代：宋
体裁：七言绝句

灵根久向月中栽，不信天香坠下来。自是人间与天上，一般种子一齐开。
木犀
作者：方蒙仲
朝代：宋

靈根久向月中栽，不信天香墜下來。
自是人間與天上，一般種子一齊開。
桂林吟梅
作者：方蒙仲
朝代：宋
体裁：五言绝句

几回桂州梦，欠一桂州诗。何日万里外，吟梅真大奇。
桂林吟梅
作者：方蒙仲
朝代：宋

幾回桂州夢，欠一桂州詩。
何日萬里外，吟梅真大奇。
梅{艹撩}
作者：方蒙仲
朝代：宋

商家宰相羹，周代籩人供。
自古實爲先，唐後花始重。
梅䕩
作者：方蒙仲
朝代：宋
体裁：五言绝句

商家宰相羹，周代笾人供。自古实为先，唐后花始重。
梅答
作者：方蒙仲
朝代：宋

人言是金屋，我見即柴門。
但認安身處，區區何足論。
梅答
作者：方蒙仲
朝代：宋
体裁：五言绝句

人言是金屋，我见即柴门。但认安身处，区区何足论。
此君室
作者：方蒙仲
朝代：宋

人兮吾与游，竹兮吾与俱。世浊此独清，室小自有馀。环堵未可轻，足稽天下事。何必晋诸贤，自是周二子。为嫌太孤高，邂逅松梅友。忽与竹同评，是遇知音不。清福造物悭，数竿自超俗。苦觅渭滨封，万此岂有足。辈行有后先，志节无今古。君看锦绷儿，楚楚已可数。不入闹园林，雅媚佳山水。君子亦党乎，贤者后乐此。直节立人懦，清标爽吾惛。岂不益友哉，人中田承君。风来声清圆，月明影婆娑。挺挺岩壑姿，时亦妩媚何。滔滔天地间，非我安知我。大儿王子猷，小儿文与可。泛菊秋始佳，爱莲夏方娱。不如交此君，清兴无时无。仆也环堵人，公也钧天居。本出元子下，岂必竹马馀。先生啸诺馀，尝欲访青士。门生可举舆，不必命儿子。此士党有挟，则不与之友。持此问秋崖，一笑见颔不。横厨先玉盘，膻荤鄙哉俗。竹谓高将军，汝手污吾足。矫矫不可羁，一节足千古。桃李闹漫山，岁寒谁汝数。千载兰亭人，所乐在山水。等闲一笑间，风度乃如此。柳以柔故重，枣以弱故惛。凛凛首阳人，何赖东皇君。不因排根人，安得兹婆娑。请赋淇奥诗，但恐居亡何。问卿自用卿，为我宁作我。道莫强项为，本见折腰可。风檐诵新句，绝胜丝竹娱。此竹古来有，此诗今时无。
此君室·其一
作者：方蒙仲
朝代：宋

人兮吾与游，竹兮吾与俱。
世浊此独清，室小自有余。
此君室·其一
作者：方蒙仲
朝代：宋

人兮吾与游，竹兮吾与俱。世浊此独清，室小自有馀。
此君室·其一
作者：方蒙仲
朝代：宋

人兮吾與游，竹兮吾與俱。
世濁此獨清，室小自有餘。
此君室·其一〇
作者：方蒙仲
朝代：宋

泛菊秋始佳，愛蓮夏方娛。
不如交此君，清興無時無。
此君室·其一一
作者：方蒙仲
朝代：宋

仆也环堵人，公也钧天居。
本出元子下，岂必竹马余。
此君室·其一一
作者：方蒙仲
朝代：宋

僕也環堵人，公也鈞天居。
本出元子下，豈必竹馬餘。
此君室·其一七
作者：方蒙仲
朝代：宋

柳以柔故重，枣以弱故惛。
凛凛首阳人，何頼东皇君。
此君室·其一七
作者：方蒙仲
朝代：宋

柳以柔故重，棗以弱故惛。
凜凜首陽人，何頼東皇君。
此君室·其一三
作者：方蒙仲
朝代：宋

此士黨有挾，則不與之友。
持此問秋崖，一笑見頷不。
此君室·其一九
作者：方蒙仲
朝代：宋

問卿自用卿，爲我寧作我。
道莫强項爲，本見折腰可。
此君室·其一二
作者：方蒙仲
朝代：宋

先生啸诺余，尝欲访青士。
门生可举舆，不必命儿子。
此君室·其一二
作者：方蒙仲
朝代：宋

先生嘯諾餘，嘗欲訪青士。
門生可舉輿，不必命兒子。
此君室·其一五
作者：方蒙仲
朝代：宋

矯矯不可羈，一節足千古。
桃李閙漫山，歲寒誰汝數。
此君室·其一八
作者：方蒙仲
朝代：宋

不因排根人，安得茲婆娑。
請賦淇奧詩，但恐居亡何。
此君室·其一六
作者：方蒙仲
朝代：宋

千載蘭亭人，所樂在山水。
等閑一笑間，風度乃如此。
此君室·其一四
作者：方蒙仲
朝代：宋

横厨先玉盘，羶荤鄙哉俗。
竹谓高将军，汝手污吾足。
此君室·其一四
作者：方蒙仲
朝代：宋

橫厨先玉盤，羶葷鄙哉俗。
竹謂高將軍，汝手汙吾足。
此君室·其七
作者：方蒙仲
朝代：宋

直節立人懦，清標爽吾惛。
豈不益友哉，人中田承君。
此君室·其七
作者：方蒙仲
朝代：宋
体裁：五言绝句

直节立人懦，清标爽吾惛。岂不益友哉，人中田承君。
此君室·其三
作者：方蒙仲
朝代：宋
体裁：五言绝句

为嫌太孤高，邂逅松梅友。忽与竹同评，是遇知音不。
此君室·其三
作者：方蒙仲
朝代：宋

爲嫌太孤高，邂逅松梅友。
忽與竹同評，是遇知音不。
此君室·其九
作者：方蒙仲
朝代：宋

滔滔天地間，非我安知我。
大兒王子猷，小兒文與可。
此君室·其九
作者：方蒙仲
朝代：宋
体裁：五言绝句

滔滔天地间，非我安知我。大儿王子猷，小儿文与可。
此君室·其二
作者：方蒙仲
朝代：宋
体裁：五言绝句

环堵未可轻，足稽天下事。何必晋诸贤，自是周二子。
此君室·其二
作者：方蒙仲
朝代：宋

環堵未可輕，足稽天下事。
何必晉諸賢，自是周二子。
此君室·其二〇
作者：方蒙仲
朝代：宋

風簷誦新句，絕勝絲竹娛。
此竹古來有，此詩今時無。
此君室·其二十
作者：方蒙仲
朝代：宋
体裁：五言绝句

风檐诵新句，绝胜丝竹娱。此竹古来有，此诗今时无。
此君室·其五
作者：方蒙仲
朝代：宋

輩行有後先，志節無今古。
君看錦䙀兒，楚楚已可數。
此君室·其五
作者：方蒙仲
朝代：宋

辈行有后先，志节无今古。
君看锦䙀儿，楚楚已可数。
此君室·其五
作者：方蒙仲
朝代：宋

辈行有后先，志节无今古。君看锦绷儿，楚楚已可数。
此君室·其八
作者：方蒙仲
朝代：宋

風來聲清圓，月明影婆娑。
挺挺巖壑姿，時亦嫵媚何。
此君室·其八
作者：方蒙仲
朝代：宋
体裁：五言绝句

风来声清圆，月明影婆娑。挺挺岩壑姿，时亦妩媚何。
此君室·其六
作者：方蒙仲
朝代：宋

不入閙園林，雅媚佳山水。
君子亦黨乎，賢者後樂此。
此君室·其六
作者：方蒙仲
朝代：宋
体裁：五言绝句

不入闹园林，雅媚佳山水。君子亦党乎，贤者后乐此。
此君室·其十
作者：方蒙仲
朝代：宋
体裁：五言绝句

泛菊秋始佳，爱莲夏方娱。不如交此君，清兴无时无。
此君室·其十一
作者：方蒙仲
朝代：宋

仆也环堵人，公也钧天居。本出元子下，岂必竹马馀。
此君室·其十七
作者：方蒙仲
朝代：宋

柳以柔故重，枣以弱故惛。凛凛首阳人，何赖东皇君。
此君室·其十三
作者：方蒙仲
朝代：宋
体裁：五言绝句

此士党有挟，则不与之友。持此问秋崖，一笑见颔不。
此君室·其十九
作者：方蒙仲
朝代：宋
体裁：五言绝句

问卿自用卿，为我宁作我。道莫强项为，本见折腰可。
此君室·其十二
作者：方蒙仲
朝代：宋

先生啸诺馀，尝欲访青士。门生可举舆，不必命儿子。
此君室·其十五
作者：方蒙仲
朝代：宋
体裁：五言绝句

矫矫不可羁，一节足千古。桃李闹漫山，岁寒谁汝数。
此君室·其十八
作者：方蒙仲
朝代：宋
体裁：五言绝句

不因排根人，安得兹婆娑。请赋淇奥诗，但恐居亡何。
此君室·其十六
作者：方蒙仲
朝代：宋
体裁：五言绝句

千载兰亭人，所乐在山水。等闲一笑间，风度乃如此。
此君室·其十四
作者：方蒙仲
朝代：宋

横厨先玉盘，膻荤鄙哉俗。竹谓高将军，汝手污吾足。
此君室·其四
作者：方蒙仲
朝代：宋
体裁：五言绝句

清福造物悭，数竿自超俗。苦觅渭滨封，万此岂有足。
此君室·其四
作者：方蒙仲
朝代：宋

清福造物慳，數竿自超俗。
苦覓渭濱封，萬此豈有足。
残梅
作者：方蒙仲
朝代：宋

枝北复枝南，明星□□□。不用怨春风，且作初开看。
残梅
作者：方蒙仲
朝代：宋

枝北復枝南，明星□□□。
不用怨春风，且作初开看。
殘梅
作者：方蒙仲
朝代：宋

枝北復枝南，明星□□□。
不用怨春風，且作初開看。
江路梅
作者：方蒙仲
朝代：宋
体裁：五言绝句

翁仲为余泣，江头负月明。一从少陵死，此路断人行。
江路梅
作者：方蒙仲
朝代：宋

翁仲爲余泣，江頭負月明。
一從少陵死，此路斷人行。
消梅
作者：方蒙仲
朝代：宋
体裁：五言绝句

四月沙河市，青盆雪色盐。吴儿甘美饫，可是喜酸咸。
消梅
作者：方蒙仲
朝代：宋

四月沙河市，青盆雪色鹽。
吳兒甘美飫，可是喜酸鹹。
溪桥梅
作者：方蒙仲
朝代：宋
体裁：五言绝句

一阵晓风寒，惊飞点去鞍。行人易愁绝，便作柳花看。
溪橋梅
作者：方蒙仲
朝代：宋

一陣曉風寒，驚飛點去鞍。
行人易愁絕，便作柳花看。
熙春朝阳
作者：方蒙仲
朝代：宋
体裁：七言律诗

山占樵城最上头，眼前历历记曾游。古来不少二千石，海内今谁第一流。小队未妨需隙暇，大书已觉振岩幽。于今幸际丰登日，满泛松觥剩句酬。
熙春朝陽
作者：方蒙仲
朝代：宋

山占樵城最上頭，眼前歷歷記曾遊。
古來不少二千石，海內今誰第一流。
小隊未妨需隙暇，大書已覺振巖幽。
於今幸際豐登日，滿泛松觥賸句酬。
爱梅
作者：方蒙仲
朝代：宋
体裁：五言绝句

谩言同一嗜，世尽爱梅人。亦有行歌者，腰镰采作薪。
牆角梅
作者：方蒙仲
朝代：宋

整整復欹欹，微微褪玉肌。
嬌羞說不盡，露下月低時。
盐梅
作者：方蒙仲
朝代：宋
体裁：五言绝句

众口一酸调，佳处在味外。忽使水火争，谁令居鼎鼐。
盛开梅
作者：方蒙仲
朝代：宋

烂熳不须怜，摇落尤佳致。身卧积藓中，受事天富贵。十分香色十分清，摇落都从盛处生。物理盈虚例如此，世间何事不浮荣。
盛开梅·其一
作者：方蒙仲
朝代：宋
体裁：五言绝句

烂熳不须怜，摇落尤佳致。身卧积藓中，受事天富贵。
盛开梅·其二
作者：方蒙仲
朝代：宋
体裁：七言绝句

十分香色十分清，摇落都从盛处生。物理盈虚例如此，世间何事不浮荣。
盛開梅·其一
作者：方蒙仲
朝代：宋

爛熳不須憐，摇落尤佳致。
身卧積蘚中，受事天富貴。
盛開梅·其二
作者：方蒙仲
朝代：宋

十分香色十分清，摇落都從盛處生。
物理盈虛例如此，世間何事不浮榮。
笑坐金鞍歌落梅
作者：方蒙仲
朝代：宋

謫仙豪放甚，小妾伴金鞍。
未可將窮相，詩人一例看。
笑坐金鞍歌落梅
作者：方蒙仲
朝代：宋
体裁：五言绝句

谪仙豪放甚，小妾伴金鞍。未可将穷相，诗人一例看。
紅梅
作者：方蒙仲
朝代：宋

不但色穠華，更覺香幽迥。
笑殺海棠仙，死抱淵材恨。
綠蕚梅
作者：方蒙仲
朝代：宋

楚楚碧霞裳，輕輕青玉履。
三千一太真，道粧侍天子。
红梅
作者：方蒙仲
朝代：宋
体裁：五言绝句

不但色秾华，更觉香幽迥。笑杀海棠仙，死抱渊材恨。
绿萼梅
作者：方蒙仲
朝代：宋

楚楚碧霞裳，轻轻青玉履。三千一太真，道妆侍天子。
绿蕚梅
作者：方蒙仲
朝代：宋

楚楚碧霞裳，轻轻青玉履。
三千一太真，道粧侍天子。
罗浮梅
作者：方蒙仲
朝代：宋
体裁：五言绝句

坡翁短衫情，此语差足据。为爱松风亭，朝云已仙去。
羅浮梅
作者：方蒙仲
朝代：宋

坡翁短衫情，此語差足據。
爲愛松風亭，朝雲已仙去。
落梅
作者：方蒙仲
朝代：宋
体裁：五言绝句

青冢锁香魂，罗浮埋玉质。美人薄命多，临风空太息。
落梅
作者：方蒙仲
朝代：宋

青塚鎖香魂，羅浮埋玉質。
美人薄命多，臨風空太息。
西湖梅
作者：方蒙仲
朝代：宋
体裁：五言绝句

忆昔跨吟鞍，花翁赏新句。回首十年强，肠断天竺路。
西湖梅
作者：方蒙仲
朝代：宋

憶昔跨吟鞍，花翁賞新句。
回首十年强，腸斷天竺路。
見梅
作者：方蒙仲
朝代：宋

平生空四海，紅紫委如塵。
梅處生新敬，寧非具限人。
见梅
作者：方蒙仲
朝代：宋
体裁：五言绝句

平生空四海，红紫委如尘。梅处生新敬，宁非具限人。
采芹亭
作者：方蒙仲
朝代：宋

百年亭子一朝新，三舍先生遇拂尘。城里看花多处所，此中只待采芹人。叹息西湖湖上峰，几人看得少从容。任他万马群中走，还我闲身伴雨龙。宜月宜风还宜雪，烟雨冥濛景更宜。说与客来休剥啄，先生长是倚阑时。便好时时具小槎，遍游水北水南涯。游时要拣山深处，恐有山人处士家。年时桂子例先开，新岁芙蓉手自栽。不惜一春风雨过，许多好事待秋来。短帽轻衫亦复家，前村后陌柳初花。不须多学舞雩兴，随分春光管领些。洲墅楼前眼界新，杜园池馆更回萦。是中一景偏真率，觉得溪山却浑成。侧畔颓垣且莫支，也须别相草堂基。要知风月无边处，不著亭台更自奇。老山代出买山钱，更贴前头碧玉环。报答风光无一句，不知更看几州山。眼中光景几回新，无限英雄一窖尘。但说百年亭已老，不知曾有百年人。人道西南三数峰，虽云峭拔欠雍容。嗟哉偃娈要何用，却学为蛇羞作龙。野性于人投合少，惟山差与意中宜。专留一榻为渠下，绝似陈蕃见稚时。武夷山顶足仙槎，欲往从之天一涯。具唤小舟酹三谏，向来我祖是通家。屈指夫容次第开，典衣去买海棠栽。溪边堪插荷花否，便可四时携酒来。此中小住自为佳，无柰看山眼欲花。把作西湖风物看，不争多否也争些。见说西湖又一新，小楼高阁巧相萦。江山何待人妆点，堪笑吴儿不老成。屋老知非一木支，待时胜似有镃基。安知好事无来者，幻出新亭愈崛奇。觅得广文沽酒钱，便须归隐四山环。岂无半幅鹅溪绢，貌取亭前一带山。佳处知音若不多，似将俚耳听云和。溪山无自不挂眼，亭乎亭乎如汝何。
采芹亭·其一
作者：方蒙仲
朝代：宋

百年亭子一朝新，三舍先生遇拂塵。
城裏看花多處所，此中只待采芹人。
采芹亭·其一
作者：方蒙仲
朝代：宋

百年亭子一朝新，三舍先生遇拂尘。
城裏看花多处所，此中只待采芹人。
采芹亭·其一
作者：方蒙仲
朝代：宋

百年亭子一朝新，三舍先生遇拂尘。城里看花多处所，此中只待采芹人。
采芹亭·其一〇
作者：方蒙仲
朝代：宋

眼中光景幾回新，無限英雄一窖塵。
但說百年亭已老，不知曾有百年人。
采芹亭·其一一
作者：方蒙仲
朝代：宋

人道西南三数峯，虽云峭拔欠雍容。
嗟哉偃娈要何用，却学为蛇羞作龙。
采芹亭·其一一
作者：方蒙仲
朝代：宋

人道西南三數峯，雖云峭拔欠雍容。
嗟哉偃孌要何用，却學爲蛇羞作龍。
采芹亭·其一七
作者：方蒙仲
朝代：宋

屋老知非一木支，待時勝似有鎡基。
安知好事無來者，幻出新亭愈崛奇。
采芹亭·其一三
作者：方蒙仲
朝代：宋

武夷山頂足仙槎，欲徃從之天一涯。
具喚小舟酹三諫，向來我祖是通家。
采芹亭·其一三
作者：方蒙仲
朝代：宋

武夷山顶足仙槎，欲徃从之天一涯。
具唤小舟酹三谏，向来我祖是通家。
采芹亭·其一九
作者：方蒙仲
朝代：宋

佳處知音若不多，似將俚耳聽雲和。
溪山無自不掛眼，亭乎亭乎如汝何。
采芹亭·其一二
作者：方蒙仲
朝代：宋

野性于人投合少，惟山差与意中宜。
专留一榻为渠下，绝似陈蕃见穉时。
采芹亭·其一二
作者：方蒙仲
朝代：宋

野性於人投合少，惟山差與意中宜。
專留一榻爲渠下，絕似陳蕃見穉時。
采芹亭·其一五
作者：方蒙仲
朝代：宋

此中小住自爲佳，無柰看山眼欲花。
把作西湖風物看，不爭多否也爭些。
采芹亭·其一八
作者：方蒙仲
朝代：宋

覓得廣文沽酒錢，便須歸隠四山環。
豈無半幅鵝溪絹，貌取亭前一带山。
采芹亭·其一八
作者：方蒙仲
朝代：宋

觅得广文沽酒钱，便须归隠四山环。
岂无半幅鹅溪绢，貌取亭前一带山。
采芹亭·其一六
作者：方蒙仲
朝代：宋

見說西湖又一新，小樓高閣巧相縈。
江山何待人粧點，堪笑吳兒不老成。
采芹亭·其一六
作者：方蒙仲
朝代：宋

见说西湖又一新，小楼高阁巧相萦。
江山何待人粧点，堪笑吴儿不老成。
采芹亭·其一四
作者：方蒙仲
朝代：宋

屈指夫容次第開，典衣去買海棠栽。
溪邊堪插荷花否，便可四時携酒來。
采芹亭·其七
作者：方蒙仲
朝代：宋

洲墅楼前眼界新，杜园池馆更回萦。是中一景偏真率，觉得溪山却浑成。
采芹亭·其七
作者：方蒙仲
朝代：宋

洲墅楼前眼界新，杜园池馆更迴萦。
是中一景偏真率，觉得溪山却浑成。
采芹亭·其七
作者：方蒙仲
朝代：宋

洲墅樓前眼界新，杜園池館更迴縈。
是中一景偏真率，覺得溪山却渾成。
采芹亭·其三
作者：方蒙仲
朝代：宋

宜月宜風還宜雪，煙雨冥濛景更宜。
說與客來休剝啄，先生長是倚闌時。
采芹亭·其三
作者：方蒙仲
朝代：宋

宜月宜风还宜雪，烟雨冥濛景更宜。说与客来休剥啄，先生长是倚阑时。
采芹亭·其三
作者：方蒙仲
朝代：宋

宜月宜风还宜雪，烟雨冥蒙景更宜。
说与客来休剥啄，先生长是倚阑时。
采芹亭·其九
作者：方蒙仲
朝代：宋
体裁：七言绝句

老山代出买山钱，更贴前头碧玉环。报答风光无一句，不知更看几州山。
采芹亭·其九
作者：方蒙仲
朝代：宋

老山代出買山錢，更貼前頭碧玉環。
報答風光無一句，不知更看幾州山。
采芹亭·其二
作者：方蒙仲
朝代：宋

叹息西湖湖上峯，几人看得少从容。
任他万马羣中走，还我闲身伴雨龙。
采芹亭·其二
作者：方蒙仲
朝代：宋

叹息西湖湖上峰，几人看得少从容。任他万马群中走，还我闲身伴雨龙。
采芹亭·其二
作者：方蒙仲
朝代：宋

歎息西湖湖上峯，幾人看得少從容。
任他萬馬羣中走，還我閑身伴雨龍。
采芹亭·其五
作者：方蒙仲
朝代：宋
体裁：七言绝句

年时桂子例先开，新岁芙蓉手自栽。不惜一春风雨过，许多好事待秋来。
采芹亭·其五
作者：方蒙仲
朝代：宋

年時桂子例先開，新歲芙蓉手自栽。
不惜一春風雨過，許多好事待秋來。
采芹亭·其八
作者：方蒙仲
朝代：宋

侧畔颓垣且莫支，也须别相草堂基。
要知风月无边处，不着亭台更自奇。
采芹亭·其八
作者：方蒙仲
朝代：宋

侧畔颓垣且莫支，也须别相草堂基。要知风月无边处，不著亭台更自奇。
采芹亭·其八
作者：方蒙仲
朝代：宋

側畔頹垣且莫支，也須別相草堂基。
要知風月無邊處，不著亭臺更自奇。
采芹亭·其六
作者：方蒙仲
朝代：宋

短帽輕衫亦復家，前村後陌柳初花。
不須多學舞雩興，隨分春光管領些。
采芹亭·其六
作者：方蒙仲
朝代：宋

短帽轻衫亦复家，前村后陌柳初花。不须多学舞雩兴，随分春光管领些。
采芹亭·其六
作者：方蒙仲
朝代：宋

短帽轻衫亦復家，前村后陌柳初花。
不须多学舞雩兴，随分春光管领些。
采芹亭·其十
作者：方蒙仲
朝代：宋
体裁：七言绝句

眼中光景几回新，无限英雄一窖尘。但说百年亭已老，不知曾有百年人。
采芹亭·其十一
作者：方蒙仲
朝代：宋

人道西南三数峰，虽云峭拔欠雍容。嗟哉偃娈要何用，却学为蛇羞作龙。
采芹亭·其十七
作者：方蒙仲
朝代：宋
体裁：七言绝句

屋老知非一木支，待时胜似有镃基。安知好事无来者，幻出新亭愈崛奇。
采芹亭·其十三
作者：方蒙仲
朝代：宋

武夷山顶足仙槎，欲往从之天一涯。具唤小舟酹三谏，向来我祖是通家。
采芹亭·其十九
作者：方蒙仲
朝代：宋
体裁：七言绝句

佳处知音若不多，似将俚耳听云和。溪山无自不挂眼，亭乎亭乎如汝何。
采芹亭·其十二
作者：方蒙仲
朝代：宋

野性于人投合少，惟山差与意中宜。专留一榻为渠下，绝似陈蕃见稚时。
采芹亭·其十五
作者：方蒙仲
朝代：宋
体裁：七言绝句

此中小住自为佳，无柰看山眼欲花。把作西湖风物看，不争多否也争些。
采芹亭·其十八
作者：方蒙仲
朝代：宋

觅得广文沽酒钱，便须归隐四山环。岂无半幅鹅溪绢，貌取亭前一带山。
采芹亭·其十六
作者：方蒙仲
朝代：宋

见说西湖又一新，小楼高阁巧相萦。江山何待人妆点，堪笑吴儿不老成。
采芹亭·其十四
作者：方蒙仲
朝代：宋
体裁：七言绝句

屈指夫容次第开，典衣去买海棠栽。溪边堪插荷花否，便可四时携酒来。
采芹亭·其四
作者：方蒙仲
朝代：宋

便好时时具小槎，徧游水北水南涯。
游时要拣山深处，恐有山人处士家。
采芹亭·其四
作者：方蒙仲
朝代：宋

便好时时具小槎，遍游水北水南涯。游时要拣山深处，恐有山人处士家。
采芹亭·其四
作者：方蒙仲
朝代：宋

便好時時具小槎，徧遊水北水南涯。
游時要揀山深處，恐有山人處士家。
问梅
作者：方蒙仲
朝代：宋
体裁：五言绝句

夜月玉堂前，春风紫盖边。想君都看破，宁与我周旋。
隔墙梅
作者：方蒙仲
朝代：宋
体裁：五言绝句

寂寂度年光，坚贞玉雪香。冶容谁氏子，终日傍垂杨。
隔溪梅
作者：方蒙仲
朝代：宋
体裁：五言绝句

美人隔秋水，伫立柰愁何。剪取灵均语，临风恍浩歌。
隔溪梅
作者：方蒙仲
朝代：宋

美人隔秋水，佇立柰愁何。
剪取靈均語，臨風恍浩歌。
隔牆梅
作者：方蒙仲
朝代：宋

寂寂度年光，堅貞玉雪香。
冶容誰氏子，終日傍垂楊。
雨中梅
作者：方蒙仲
朝代：宋

瑶妃一念差，謫墮人間世。
瓊闕未忘情，時带盈盈淚。
雨中梅
作者：方蒙仲
朝代：宋
体裁：五言绝句

瑶妃一念差，谪堕人间世。琼阙未忘情，时带盈盈泪。
雪花梅
作者：方蒙仲
朝代：宋

新样巧翻腾，淡妆尤出俗。说与莫轻飞，寿阳眠正熟。
雪花梅
作者：方蒙仲
朝代：宋

新样巧翻腾，淡粧尤出俗。
说与莫轻飞，寿阳眠正熟。
雪花梅
作者：方蒙仲
朝代：宋

新樣巧翻騰，淡粧尤出俗。
說與莫輕飛，壽陽眠正熟。
青梅如豆
作者：方蒙仲
朝代：宋
体裁：五言绝句

春去雨霏霏，青梅未接时。青青几万斛，可惜不充饥。
青梅如豆
作者：方蒙仲
朝代：宋

春去雨霏霏，青梅未接時。
青青幾萬斛，可惜不充饑。
鴛鴦梅
作者：方蒙仲
朝代：宋

夜半長生殿，金釵恨最長。
分明後身是，環子伴三郎。
鸳鸯梅
作者：方蒙仲
朝代：宋
体裁：五言绝句

夜半长生殿，金钗恨最长。分明后身是，环子伴三郎。
鹽梅
作者：方蒙仲
朝代：宋

衆口一酸調，佳處在味外。
忽使水火爭，誰令居鼎鼐。
黄梅
作者：方蒙仲
朝代：宋

双雀啅余芳，长记来时路。
瞥见金弹丸，相呼远飞去。
黄梅
作者：方蒙仲
朝代：宋

双雀啅馀芳，长记来时路。瞥见金弹丸，相呼远飞去。
黄梅
作者：方蒙仲
朝代：宋

雙雀啅餘芳，長記來時路。
瞥見金彈丸，相呼遠飛去。
黄香梅
作者：方蒙仲
朝代：宋
体裁：五言绝句

香清还耐久，粲粲镂金葩。想见蜂为蜡，单方采此花。
黄香梅
作者：方蒙仲
朝代：宋

香清還耐久，粲粲鏤金葩。
想見蜂爲蠟，單方採此花。
王大令移需岩王隐居手植木樨于郡庭赋诗以赠和黄通判韵
作者：方蘋
朝代：宋
体裁：七言绝句

分将翠色来雩邑，翛尔清风植府庭。先生高卧何由见，想在渔州弄紫萍。
王大令移需巖王隱居手植木樨於郡庭賦詩以贈和黄通判韻
作者：方蘋
朝代：宋

分將翠色來雩邑，翛爾清風植府庭。
先生高臥何由見，想在漁州弄紫萍。
齐天乐
作者：方衡
朝代：宋
体裁：词

皇天眷佑中兴烈。
维岳共生鸿硕。
镇抚精神，规恢调度，未数至言长策。
中原徯望，总万里山河，尽归经画。
更看旋乾转坤，烦一指麾力。
胡尘顿消海岱，倚天长啸处，兼惠南北。
宝镇还朝，圣恩如海，趁得崧高华席。
星晨步峻，看丹凤飞来，趣登枢极。
□寿齐天，愿齐开寿域。
齐天乐·寿贾使三月二十八日生
作者：方衡
朝代：宋

皇天眷佑中兴烈。维岳共生鸿硕。镇抚精神，规恢调度，未数至言长策。中原徯望，总万里山河，尽归经画。更看旋乾转坤，烦一指麾力。胡尘顿消海岱，倚天长啸处，兼惠南北。宝镇还朝，圣恩如海，趁得松高华席。星辰步峻，看丹凤飞来，趣登枢极。□寿齐天，愿齐开寿域。
齐天乐·皇天眷佑中兴烈
作者：方衡
朝代：宋

皇天眷佑中兴烈。
维岳共生鸿硕。
镇抚精神，规恢调度，未数至言长策。
中原徯望，总万里山河，尽归经画。
更看旋干转坤，烦一指麾力。
胡尘顿消海岱，倚天长啸处，兼惠南北。
宝镇还朝，圣恩如海，趁得崧高华席。
星晨步峻，看丹凤飞来，趣登枢极。
□寿齐天，愿齐开寿域。
栟榈山
作者：方誉
朝代：宋
体裁：七言绝句

昔年曾到武夷山，今日栟榈彷佛间。仙子不知何处去，漫留踪迹在尘寰。
句·其一
作者：方豐之
朝代：宋

天女終降大居士，登伽惟撓小乘禪。
句·其三
作者：方豐之
朝代：宋

白是鹽埕青是麥，誰云斥鹵不堪田。
句·其二
作者：方豐之
朝代：宋

老夫六賊銷磨盡，時爲幽香一敗禪。
句·其五
作者：方豐之
朝代：宋

漢室雖然和冒頓，賈生終願繫單于。
句·其四
作者：方豐之
朝代：宋

魂夢無金印，生涯有瓦盆。
歷崎道中
作者：方豐之
朝代：宋

漠漠春陽接海低，濛濛晚雨傍山飛。
半敧古埭無人過，時有村童護鴨歸。
漁父
作者：方豐之
朝代：宋

已攜巨鯉換新秔，尚有鰷鯈得自烹。
聞道烹鮮易煩碎，呼兒勿用苦爲羹。
絕句
作者：方豐之
朝代：宋

舍人早定江西派，句法須將活處參。
參取陵陽正法眼，寒花承露落毿毿。
黄鹤引
作者：方资
朝代：宋

予生浙东，世业农。总角失所天，稍从里闬儒者游。年十八，婺以充贡。凡八至礼部，始得一青衫。间关二十年，仕不过县令，擢才南阳教授。绍圣改元，实六十五岁矣。秋风忽起，巫告老于有司，适所愿也。谓同志曰：任无补于上下，而退号朝士。婚姻既毕，公私无虞。将买扁舟放浪江湖中，浮家泛宅，誓以此生，非太平之幸民而何。因阅阮田曹所制黄鹤引，爱其词调清高，写为一阕，命稚子歌之，以侑尊焉。
生逢垂拱。不识干戈免田陇。士林书圃终年，庸非天宠。才初阘茸。老去支离何用。浩然归弄。似黄鹤、秋风相送。
尘事塞翁心，浮世庄生梦。漾舟遥指烟波，群山森动。神闲意耸。回首利靰名鞚此情谁共。问几斛、淋浪春瓮。
黄鹤引
作者：方资
朝代：宋
体裁：词

生逢垂拱。
不识干戈免田陇。
士林书圃终年，庸非天宠。
才初闒茸。
老去支离何用。
浩然归弄。
似黄鹤、秋风相送。
尘事塞翁心，浮世庄生梦。
漾舟遥指烟波，群山森动。
神闲意耸。
回首利鞿名鞚。
此情谁共。
问几斛、淋浪春瓮。
黄鹤引
作者：方资
朝代：宋
体裁：词

生逢垂拱。不识干戈免田陇。士林书圃终年，庸非天宠。才初阘茸。老去支离何用。浩然归算。似黄鹤、秋风相送。尘事塞翁心，浮世庄生梦。漾舟遥指烟波，群山森动。神闲意耸。回首利鞿名鞚。此情谁共。问几许、淋浪春瓮。
黄鹤引·生逢垂拱
作者：方资
朝代：宋

生逢垂拱。不识干戈免田陇。士林书圃终年，庸非天宠。才初阘茸。老去支离何用。浩然归弄。似黄鹤、秋风相送。尘事塞翁心，浮世庄生梦。漾舟遥指烟波，群山森动。神闲意耸。回首利鞿名鞚。此情谁共。问几斛、淋浪春瓮。
道岩
作者：方輗
朝代：宋

太极岩图出道州，兹岩名道宝相犹。
元公图说兹岩具，好向岩中仔细求。
道岩
作者：方輗
朝代：宋
体裁：七言绝句

太极岩图出道州，兹岩名道实相犹。元公图说兹岩具，好向岩中仔细求。
道巖
作者：方輗
朝代：宋

太極巖圖出道州，茲巖名道實相猶。
元公圖說茲巖具，好向巖中仔細求。
里中张氏母出与邑宰母宴钱以诗
作者：方輗
朝代：宋

张氏母袁称寿星，生绍兴庚申今有百五龄。
子孙耕稼食可饱，女妇纺织织衣称情。
白发既脱生黑发，耳目聪明长步行。
五朝皇帝恩广大，一老平时身太平。
乡里皆庆喜，县官问姓名。
阖门漏屋下，上诣县官厅。
太夫人之面可识，太夫人之堂可升。
即前再拜问起居，谢官下念田里氓。
尊高年以长其长，凡为人子沸欢声。
里中张氏母出与邑宰母宴饯以诗
作者：方輗
朝代：宋

张氏母袁称寿星，生绍兴庚申今有百五龄。子孙耕稼食可饱，女妇纺织衣称情。白发既脱生黑发，耳目聪明长步行。五朝皇帝恩广大，一老平时身太平。乡里皆庆喜，县官问姓名。阖门漏屋下，上诣县官厅。太夫人之面可识，太夫人之堂可升。即前再拜问起居，谢官下念田里氓。尊高年以长其长，凡为人子沸欢声。
里中张氏母出与邑宰母宴饯以诗
作者：方輗
朝代：宋

张氏母袁称寿星，生绍兴庚申今有百五龄。
子孙耕稼食可饱，女妇纺织衣称情。
白髮既脱生黑髮，耳目聪明长步行。
五朝皇帝恩广大，一老平时身太平。
乡里皆庆喜，县官问姓名。
阖门漏屋下，上诣县官厅。
太夫人之面可识，太夫人之堂可升。
即前再拜问起居，谢官下念田里氓。
尊高年以长其长，凡为人子沸欢声。
里中張氏母出與邑宰母宴餞以詩
作者：方輗
朝代：宋

張氏母袁稱壽星，生紹興庚申今有百五齡。
子孫耕稼食可飽，女婦紡織衣稱情。
白髮既脫生黑髮，耳目聰明長步行。
五朝皇帝恩廣大，一老平時身太平。
鄉里皆慶喜，縣官問姓名。
闔門漏屋下，上詣縣官廳。
太夫人之面可識，太夫人之堂可升。
即前再拜問起居，謝官下念田里氓。
尊高年以長其長，凡爲人子沸歡聲。
凤潭精舍偶成
作者：方逢振
朝代：宋

茅屋三间一坞云，此窝真足养吾神。
不知逐鹿断蛇手，但见落花啼鸟春。
石几梅瓶添水活，地炉茶鼎煮泉新。
古今天地何穷尽，媿我其间作散人。
凤潭精舍偶成
作者：方逢振
朝代：宋

茅屋三间一雹云，此窝真足养吾神。
不知逐鹿断蛇手，但见落花啼鸟春。
石几梅瓶添水活，地炉茶鼎煮泉新。
古今天地何穷尽，愧我其间作散人。
峡中和卜彦才韵
作者：方逢振
朝代：宋

尹躬乐不在耕莘，乐在明明以及民。
贪看回头多应错，偶闻变色始知真。
圣贤气象心为大，天地根萌人是仁。
认着濂溪窗草意，自家胸次一般春。
峡中和卜彦才韵
作者：方逢振
朝代：宋

尹躬乐不在耕莘，乐在明明以及民。贪看回头多应错，偶闻变色始知真。圣贤气象心为大，天地根萌人是仁。认著濂溪窗草意，自家胸次一般春。
峡塾讲中庸第二章诗
作者：方逢振
朝代：宋
体裁：七言律诗

滔滔逝者若斯夫，不有耆儒孰共扶。昭揭五条皆远道，由来一本不殊途。圣贤奥义难穷尽，老笔名言妙写模。我欲研朱同点易，先生肯位此中无。
峽中和卜彥才韻
作者：方逢振
朝代：宋

尹躬樂不在耕莘，樂在明明以及民。
貪看回頭多應錯，偶聞變色始知真。
聖賢氣象心爲大，天地根萌人是仁。
認著濂溪窗草意，自家胸次一般春。
峽塾講中庸第二章詩
作者：方逢振
朝代：宋

滔滔逝者若斯夫，不有耆儒孰共扶。
昭揭五條皆遠道，由來一本不殊途。
聖賢奧義難窮盡，老筆名言妙寫模。
我欲研硃同點易，先生肯位此中無。
庚寅人日雨夕大雷电激而成雹阳专而阴不胜寒
作者：方逢振
朝代：宋

顷田十万银裹封，东皇未肯开冶鎔。
山眩水晃人灭踪，痴猿冻鹤惊折松。
邻鸡失旦僧懒钟，昏晓不辨天地聋。
盐虎坐险终陷凶，狞狮见日空眼红。
书生径卧身龙钟，讽谏不到齐王宫。
灞陵无驴句不工，万象丑怪难形容。
我闻古语盈尺丰，今深一丈愁杀农。
欲将此意问天公，天公高高高几重。
庚寅人日雨夕大雷电激而成雹阳专而阴不胜寒
作者：方逢振
朝代：宋

龙马交战相长雄，一胜一负互始终。
二气协击威力穷，凝冰迸出焦火中。
跳丸飞砲怒打空，一夜白尽千头峰。
庚寅人日雨夕大雷电激而成雹阳专而阴不胜寒反为燠復雷雹大雨弥旬燠极而霰继以大雪三日深山盈丈自人日至晦凡二十三日雨雹霰雪农民告苦为二十韵以记之
作者：方逢振
朝代：宋
体裁：古风

龙马交战相长雄，一胜一负互始终。二气胁击威力穷，凝冰迸出焦火中。跳丸飞炮怒打空，一夜白尽午头峰。顷田十万银裹封，东皇未肯开冶镕。山眩水晃人灭踪，痴猿冻鹤惊折松。邻鸡失旦僧懒钟，昏晓不辨天地聋。盐虎坐险终陷凶，狞狮见日空眼红。书生径卧身龙钟，讽谏不到齐王宫。灞陵无驴句不工，万家丑怪难形容。我闻古语盈尺丰，今深一丈愁杀农。欲将此意问天公，天公高高高几重。
庚寅人日雨夕大雷電激而成雹陽專而陰不勝寒反爲燠復雷雹大雨彌旬燠極而霰繼以大雪三日深山盈丈自人日至晦凡二十三日雨雹霰雪農民告苦爲二十韻以記之
作者：方逢振
朝代：宋

龍馬交戰相長雄，一勝一負互始終。
二氣脅擊威力窮，凝冰迸出焦火中。
跳丸飛砲怒打空，一夜白盡午頭峰。
頃田十萬銀裹封，東皇未肯開冶鎔。
山眩水晃人滅蹤，癡猿凍鶴驚折松。
鄰雞失旦僧懶鐘，昏曉不辨天地聾。
鹽虎坐險終陷凶，獰獅見日空眼紅。
書生徑臥身龍鍾，諷諫不到齊王宮。
灞陵無驢句不工，萬家醜怪難形容。
我聞古語盈尺豐，今深一丈愁殺農。
欲將此意問天公，天公高高高幾重。
悼亡祕書
作者：方逢振
朝代：宋

翠華東南來，奎聚屬吳域。
分王百餘年，靈光赫天德。
龍文發南源，圓書粲東壁。
誰折天罅開，猝忽正氣泄。
剖藏發金櫃，抉藴破石室。
籤怕逐汗牛，至珍去遐絕。
我欲然藜人，四庫亦赤立。
細人慕所愛，但嗟珠玉翼。
君子爲道謀，惟憂孔孟北。
風氣日已趨，南強變金革。
周禮吾能言，欲徵恐無籍。
落落星向晨，後生當努力。
悼亡秘书
作者：方逢振
朝代：宋

翠华东南来，奎聚属吴域。
分王百余年，灵光赫天德。
龙文发南源，圆书粲东壁。
谁折天罅开，猝忽正气泄。
剖藏发金柜，抉藴破石室。
籤怕逐汗牛，至珍去遐绝。
我欲然藜人，四库亦赤立。
细人慕所爱，但嗟珠玉翼。
君子为道谋，惟忧孔孟北。
风气日已趋，南强变金革。
周礼吾能言，欲征恐无籍。
落落星向晨，后生当努力。
悼亡秘书
作者：方逢振
朝代：宋

翠华东南来，奎聚属吴域。
分王百馀年，灵光赫天德。
龙文发南源，图书粲东壁。
谁折天罅开，猝忽正气泄。
剖藏发金枢，抉蕴破石室。
签怕逐汗牛，至珍去遐绝。
我欲然藜人，四库亦赤立。
细人慕所爱，但嗟珠玉翼。
君子为道谋，惟忧孔孟北。
风气日已趋，南强变金革。
周礼吾能言，欲徵恐无籍。
落落星向晨，后生当努力。
悼亡秘书
作者：方逢振
朝代：宋

翠华东南来，奎聚属吴域。分王百馀年，灵光赫天德。龙文发南源，圆书粲东壁。谁折天罅开，猝忽正气泄。剖藏发金匮，抉蕴破石室。签怕逐汗牛，至珍去遐绝。我欲然藜人，四库亦赤立。细人慕所爱，但嗟珠玉翼。君子为道谋，惟忧孔孟北。风气日已趋，南强变金革。周礼吾能言，欲徵恐无籍。落落星向晨，后生当努力。
挽諫坡居士
作者：方逢振
朝代：宋

諫議村中一布衾，幽潛兩事最堪稱。
瘞骸鬼結來生草，削髪僧然後夜燈。
螭篆淒涼嗟老鈍，薤章鳴咽動親朋。
羨公有子能如此，多少英雄叫不譍。
挽谏坡居士
作者：方逢振
朝代：宋

谏议村中一布衾，幽潜两事最堪称。瘗骸鬼结来生草，削发僧然后夜灯。螭篆凄凉嗟老钝，薤章鸣咽动亲朋。羡公有子能如此，多少英雄叫不应。
挽谏坡居士
作者：方逢振
朝代：宋

谏议村中一布衾，幽潜两事最堪称。
瘗骸鬼结来生草，削髪僧然后夜灯。
螭篆凄凉嗟老钝，薤章鸣咽动亲朋。
羡公有子能如此，多少英雄叫不譍。
次卢月山贺建造韵
作者：方逢振
朝代：宋

辙雪营巢近岁除，樵奴溪友落成初。
卜邻喜有玉川子，作计拚为陶隐居。
架上多储韩杜卷，案头不着老庄书。
干坤自有关心事，非是幽人偏爱庐。
次庐月山贺建造韵
作者：方逢振
朝代：宋

辙雪营巢近岁除，樵奴溪友落成初。卜邻喜有玉川子，作计拚为陶隐居。架上多储韩杜卷，案头不著老庄书。乾坤自有关心事，非是幽人偏爱庐。
次盧月山賀建造韻
作者：方逢振
朝代：宋

轍雪營巢近歲除，樵奴溪友落成初。
卜鄰喜有玉川子，作計拚爲陶隱居。
架上多儲韓杜卷，案頭不著老莊書。
乾坤自有關心事，非是幽人偏愛廬。
毛伯玉以六月廿七日來訪是年天不雨梅亢熱異常書數韻述懷且以贈之
作者：方逢振
朝代：宋

伯玉不我過，過我必六月。
老天雨不梅，五行一乃絕。
亢離單用事，赤烏赤如血。
人寰何辠辜，幾欲炮烙殺。
左手解衣襟，右手不停箑。
脫帽無奈何，而況可腰折。
西望禽鬼焦，東望金魚涸。
前山牛眠洿，亦復如火發。
相携將安之，只合坐論說。
伯玉老先輩，家傳洞林訣。
談辯管郭雄，五鬼皆避易。
借君鐵拄杖，蹴踏六月雪。
爲我買雪山，斵冰作天穴。
毛伯玉以六月廿七日来访是年天不雨梅亢热异常书数韵述怀且以赠之
作者：方逢振
朝代：宋

伯玉不我过，过我必六月。老天雨不梅，五行一乃绝。亢离单用事，赤乌赤如血。人寰何罪辜，几欲炮烙杀。左手解衣襟，右手不停箑。脱帽无奈何，而况可腰折。西望禽鬼焦，东望金鱼涸。前山牛眠洿，亦复如火发。相携将安之，只合坐论说。伯玉老先辈，家传洞林诀。谈辩管郭雄，五鬼皆避易。借君铁拄杖，蹴踏六月雪。为我买雪山，斲冰作天穴。
毛伯玉以六月廿七日来访是年天不雨梅亢热异常书数韵述怀且以赠之
作者：方逢振
朝代：宋

伯玉不我过，过我必六月。
老天雨不梅，五行一乃绝。
亢离单用事，赤乌赤如血。
人寰何辠辜，几欲炮烙杀。
左手解衣襟，右手不停箑。
脱帽无奈何，而况可腰折。
西望禽鬼焦，东望金鱼涸。
前山牛眠洿，亦復如火发。
相携将安之，只合坐论说。
伯玉老先辈，家传洞林诀。
谈辩管郭雄，五鬼皆避易。
借君铁拄杖，蹴踏六月雪。
为我买雪山，斵冰作天穴。
江湖稳处
作者：方逢振
朝代：宋

此舟无物本来虚，万斛清香只有诗。
昨夜潮头高几丈，老僧睡着不曾知。
江湖稳处
作者：方逢振
朝代：宋

此舟无物本来虚，万斛清香只有诗。昨夜潮头高几丈，老僧睡著不曾知。
江湖穩處
作者：方逢振
朝代：宋

此舟無物本來虛，萬斛清香只有詩。
昨夜潮頭高幾丈，老僧睡著不曾知。
示湖田庵僧
作者：方逢振
朝代：宋

千里渴骥奔横川，万松滴翠蜿蜒盘。我来庐墓分一龛，纸窗摇动卓锡泉。铸钟？鼓买祭田，云冠雪衲聊结缘。昆崙石壁蛟龙渊，呵禁守护灵物专。六根五蕴洗不蠲，山鬼不肯降太颠。内热正坐饥火煎，睡蛇灭尽方安眠。君不见沩山禅，刚把铁牛鼻孔穿。犯人禾稼痛挞鞭，常见迥迥在我前。又不见高公嵬，天遣妖魔下玉軿。试我楞壁坚，不知死灰无复燃。我游诸方三十年，出入无界参人天。不羡翚飞绀碧捐金钱，不羡高堂会食罗大千，只羡当年开山祖师贤。
示湖田庵僧
作者：方逢振
朝代：宋
体裁：古风

千里渴骥奔横川，万松滴翠蜿蜒盘。我来庐墓分一龛，纸窗摇动卓锡泉。铸钟�鼓买祭田，云冠雪衲聊结缘。昆崙石壁蛟龙渊，呵禁守护灵物专。六根五蕴洗不蠲，山鬼不肯降太颠。内热正坐饥火煎，睡蛇灭尽方安眠。君不见沩山禅，刚把铁牛鼻孔穿。犯人禾稼痛挞鞭，常见迥迥在我前。又不见高公嵬，天遣妖魔下玉軿。试我楞壁坚，不知死灰无复燃。我游诸方三十年，出入无界参人天。不羡翚飞绀碧捐金钱，不羡高堂会食罗大千，只羡当年开山祖师贤。
示湖田庵僧
作者：方逢振
朝代：宋

千里渴骥奔横川，万松滴翠蜿蜒盘。
我来庐墓分一龛，纸窗摇动卓锡泉。
铸钟𩊭鼓买祭田，云冠雪衲聊结缘。
昆崙石壁蛟龙渊，呵禁守护灵物专。
六根五藴洗不蠲，山鬼不肯降太颠。
内热正坐饥火煎，睡蛇灭尽方安眠。
君不见沩山禅，刚把铁牛鼻孔穿。
犯人禾稼痛挞鞭，常见迥迥在我前。
又不见高公嵬，天遣妖魔下玉軿。
试我楞壁坚，不知死灰无復燃。
我游诸方三十年，出入无界参人天。
不羡翚绀碧捐金钱，不羡高堂会食罗大午，只羡当年开祖师贤。
示湖田菴僧
作者：方逢振
朝代：宋

千里渴驥奔橫川，萬松滴翠蜿蜒盤。
我來廬墓分一龕，紙窗搖動卓錫泉。
鑄鐘𩊭鼓買祭田，雲冠雪衲聊結緣。
崑崙石壁蛟龍淵，呵禁守護靈物專。
六根五藴洗不蠲，山鬼不肯降太顛。
內熱正坐饑火煎，睡蛇滅盡方安眠。
君不見溈山禪，剛把鐵牛鼻孔穿。
犯人禾稼痛撻鞭，常見迥迥在我前。
又不見高公嵬，天遣妖魔下玉軿。
試我楞壁堅，不知死灰無復燃。
我遊諸方三十年，出入無界參人天。
不羨翬紺碧捐金錢，不羨高堂會食羅大午，只羨當年開祖師賢。
翰林将指下学峡宾声叟为诸友先雨雪载途民亦
作者：方逢振
朝代：宋

空山雪片大如盘，有客远在孤馆眠。
翰林喝马不到地，白帝叱驭亲行鞭。
疾驱滕六笞飞廉，六花急舞狂且颠。
玉皇香案口读宣，深衣大带依然仙。
东里先生履欲穿，湿透布袜枵囊缠。
高谈雄辩炉亭边，不有义意谁肯前。
阳羡山中春信传，两骖已发垂虹鞭。
诸君急棹山阴船，子猷逸兴今翻然。
翰林将指下学峡宾声叟为诸友先雨雪载途民亦劳止一诗怀之
作者：方逢振
朝代：宋

空山雪片大如盘，有客远在孤馆眠。
翰林喝马不到地，白帝叱驭亲行鞭。
疾驱滕六笞飞廉，六花急舞狂且颠。
玉皇香案口读宣，深衣大带依然仙。
东里先生履欲穿，湿透布袜枵嚢缠。
高谈雄辩垆亭边，不有义意谁肯前。
阳羡山中春信传，两骖已发垂虹鞭。
诸君急棹山阴船，子猷逸兴今翻然。
翰林将指下学峡宾声叟为诸友先雨雪载途民亦劳止一诗怀之
作者：方逢振
朝代：宋

空山雪片大如盘，有客远在孤馆眠。翰林喝马不到地，白帝叱驭亲行鞭。疾驱滕六笞飞廉，六花急舞狂且颠。玉皇香案口读宣，深衣大带依然仙。东里先生履欲穿，湿透布袜枵囊缠。高谈雄辩垆亭边，不有义意谁肯前。阳羡山中春信传，两骖已发垂虹鞭。诸君急棹山阴船，子猷逸兴今翻然。
翰林將指下學峽賓聲叟爲諸友先雨雪載途民亦勞止一詩懷之
作者：方逢振
朝代：宋

空山雪片大如盤，有客遠在孤館眠。
翰林喝馬不到地，白帝叱馭親行鞭。
疾驅滕六笞飛廉，六花急舞狂且顛。
玉皇香案口讀宣，深衣大带依然仙。
東里先生履欲穿，濕透布襪枵嚢纏。
高談雄辯罏亭邊，不有義意誰肯前。
陽羨山中春信傳，兩驂已發垂虹鞭。
諸君急棹山陰船，子猷逸興今翻然。
至元廿四年十一月二十日得宣命詣朝可菴有詩不敢當次韻以謝·其一
作者：方逢振
朝代：宋

雪棹殷勤泛剡溪，吟香爲拂案頭埃。
老軀久已乞骸去，瘦骨應難入畫來。
但願東皇憐病瘦，早從西華覓雲臺。
當年自是渠無分，明主何曾棄不才。
至元廿四年十一月二十日得宣命詣朝可菴有詩不敢當次韻以謝·其二
作者：方逢振
朝代：宋

抱琴來會錦沙溪，音響能清一世埃。
不學晉人反招隱，頗知陶令欲歸來。
羨君雪裏騎驢興，哀我年前戲馬臺。
留取老翁看雲月，乾坤撐拓賴奇才。
至元廿四年十一月二十日得宣命诣朝可庵有诗不敢当次韵以谢
作者：方逢振
朝代：宋

雪棹殷勤泛剡溪，吟香为拂案头埃。老躯久已乞骸去，瘦骨应难入画来。但愿东皇怜病瘦，早从西华觅云台。当年自是渠无分，明主何曾弃不才。抱琴来会锦沙溪，音响能清一世埃。不学晋人反招隐，颇知陶令欲归来。羡君雪里骑驴兴，哀我年前戏马台。留取老翁看云月，乾坤撑拓赖奇才。
至元廿四年十一月二十日得宣命诣朝可庵有诗不敢当次韵以谢·其一
作者：方逢振
朝代：宋
体裁：七言律诗

雪棹殷勤泛剡溪，吟香为拂案头埃。老躯久已乞骸去，瘦骨应难入画来。但愿东皇怜病瘦，早从西华觅云台。当年自是渠无分，明主何曾弃不才。
至元廿四年十一月二十日得宣命诣朝可庵有诗不敢当次韵以谢·其二
作者：方逢振
朝代：宋

抱琴来会锦沙溪，音响能清一世埃。
不学晋人反招隐，颇知陶令欲归来。
羡君雪裏骑驴兴，哀我年前戏马台。
留取老翁看云月，干坤撑拓赖奇才。
至元廿四年十一月二十日得宣命诣朝可庵有诗不敢当次韵以谢·其二
作者：方逢振
朝代：宋

抱琴来会锦沙溪，音响能清一世埃。不学晋人反招隐，颇知陶令欲归来。羡君雪里骑驴兴，哀我年前戏马台。留取老翁看云月，乾坤撑拓赖奇才。
茶具一贄鮮于伯機
作者：方逢振
朝代：宋

惠山天下第一泉，陽羨百草不敢先。
二絕獨與端石便，不受翠鐵黄金煎。
古來風韻擅玉川，日高丈五猶打眠。
山中舊事今不然，石銚不在坡爐塼。
伯機卓犖美少年，好官不做自取廉。
床頭月俸無一錢，手續陸羽經二篇。
我有片石出古端，瓜師斵成無脚鐺。
爲君置之書几邊，自汲活水烹新煙。
不待七碗肌骨仙，飛去玉皇香案前。
天公高高望眼穿，百姓墮落深深淵，無人敢說江南天。
茶具一贽鲜于伯机
作者：方逢振
朝代：宋

惠山天下第一泉，阳羡百草不敢先。二绝独与端石便，不受翠铁黄金煎。古来风韵擅玉川，日高丈五犹打眠。山中旧事今不然，石铫不在坡炉塼。伯机卓荦美少年，好官不做自取廉。床头月俸无一钱，手续陆羽经二篇。我有片石出古端，瓜师斲成无脚铛。为君置之书几边，自汲活水烹新烟。不待七碗肌骨仙，飞去玉皇香案前。天公高高望眼穿，百姓堕落深深渊，无人敢说江南天。
茶具一贽鲜于伯机
作者：方逢振
朝代：宋

惠山天下第一泉，阳羡百草不敢先。
二绝独与端石便，不受翠铁黄金煎。
古来风韵擅玉川，日高丈五犹打眠。
山中旧事今不然，石铫不在坡炉塼。
伯机卓荦美少年，好官不做自取廉。
床头月俸无一钱，手续陆羽经二篇。
我有片石出古端，瓜师斵成无脚铛。
为君置之书几边，自汲活水烹新烟。
不待七碗肌骨仙，飞去玉皇香案前。
天公高高望眼穿，百姓堕落深深渊，无人敢说江南天。
茶具一贽鲜于伯机
作者：方逢振
朝代：宋

惠山天下第一泉，阳羡百草不敢先。
二绝独与端石便，不受翠铁黄金煎。
古来风韵擅玉川，日高丈五犹打眠。
山中旧事今不然，石铫不在坡炉砖。
柏机卓荦美少年，好官不做自取廉。
床头月俸无一钱，手续陆羽经二篇。
我有片石出古端，斤师斩成无脚铛。
为君置之书几边，自汲活水烹新烟。
不待七碗肌骨仙，飞去玉皇香案。
天人以高高望眼穿，百姓堕落深深渊，
无人敢说江南天。
賀蛟峰先生得孫
作者：方逢振
朝代：宋

翁年六十九，大郎才得孫。
五行不孤亢，停當乾與坤。
於焉觀於穆，孝悌天已根。
賢愚一任汝，鞠育推予恩。
我觀人祖心，恨不見曾元。
曾元日以遠，多至昧厥源。
惟有眉山家，潁弟坡爲昆。
慶圖掛高堂，幼幼而尊尊。
代昌賢才出，根碩枝葉煩。
願是我家兒，庶幾大吾門。
贈山屋相士
作者：方逢振
朝代：宋

圓顱方趾具仁端，性體由來只一般。
若見裏頭腔子黑，相書已作死人看。
贈相士葉秋月
作者：方逢振
朝代：宋

麻衣道眼明如月，學士神仙带不來。
天上貴人若相問，只渭三字畫爐灰。
贺蛟峰先生得孙
作者：方逢振
朝代：宋

翁年六十九，大郎才得孙。五行不孤亢，停当乾与坤。于焉观于穆，孝悌天已根。贤愚一任汝，鞠育推予恩。我观人祖心，恨不见曾元。曾元日以远，多至昧厥源。惟有眉山家，颍弟坡为昆。庆图挂高堂，幼幼而尊尊。代昌贤才出，根硕枝叶烦。愿是我家儿，庶几大吾门。
贺蛟峰先生得孙
作者：方逢振
朝代：宋

翁年六十九，大郎才得孙。
五行不孤亢，停当干与坤。
于焉观于穆，孝悌天已根。
贤愚一任汝，鞠育推予恩。
我观人祖心，恨不见曾元。
曾元日以远，多至昧厥源。
惟有眉山家，颍弟坡为昆。
庆图挂高堂，幼幼而尊尊。
代昌贤才出，根硕枝叶烦。
愿是我家儿，庶几大吾门。
赠山屋相士
作者：方逢振
朝代：宋

圆颅方趾具仁端，性体由来只一般。
若见裏头腔子黑，相书已作死人看。
赠山屋相士
作者：方逢振
朝代：宋

圆颅方趾具仁端，性体由来只一般。若见里头腔子黑，相书已作死人看。
赠相士叶秋月
作者：方逢振
朝代：宋
体裁：七言绝句

麻衣道眼明如月，学士神仙带不来。天上贵人若相问，只渭三字画炉灰。
送侄隆吉作遂安教谕
作者：方逢振
朝代：宋

旧时州置文学掾，南宫集英大学选。英雄壮志必此争，饭囊郡庠奴隶县。今时学籍难登天，青山□□老天厌。蚁蜁驴磨犹自痴，不释不玄良觉窘。南州谕缺数百员，得即忻忻不得愠。他年正录繇此迁，视博士员居四紧。博士以上梯级危，仕至泮宫钻天令。小阮胆大志复狂，拔起泥中尤自奋。不顾在列嘲好为，滥取皋比得家便。天上知心爱屋乌，尚觉知心相勉劝。弘文弟子需补员，径合翰林集贤院。我欲劝子入翰林，却恐远嫁难为情。
送侄隆吉作遂安教谕
作者：方逢振
朝代：宋

旧时州置文学掾，南宫集英大学选。
英雄壮志必此争，饭囊郡庠奴隶县。
今时学籍难登天，青山□老天厌。
蚁蜁驴磨犹自痴，不释不玄良觉窘。
南州谕缺数百员，得即忻忻不得愠。
他年一些录繇此迁，视博士员居四紧。
博士以上梯级危，仕至泮宫钻天令。
小阮胆大志復狂，拔起泥中尤自奋。
不顾在列嘲好为，滥取皋比得家便。
天上知心爱屋乌，尚觉知心相勉劝。
弘文弟子需补员，径合翰林集贤院。
我欲劝子入翰林，却恐远嫁难为情。
送姪隆吉作遂安教諭
作者：方逢振
朝代：宋

舊時州置文學掾，南宮集英大學選。
英雄壯志必此爭，飯囊郡庠奴隸縣。
今時學籍難登天，青山□老天厭。
蟻蜁驢磨猶自癡，不釋不玄良覺窘。
南州諭缺數百員，得即忻忻不得慍。
他年一些錄繇此遷，視博士員居四緊。
博士以上梯級危，仕至泮宮鑽天令。
小阮膽大志復狂，拔起泥中尤自奮。
不顧在列嘲好爲，濫取皋比得家便。
天上知心愛屋烏，尚覺知心相勉勸。
弘文弟子需補員，徑合翰林集賢院。
我欲勸子入翰林，却恐遠嫁難爲情。
風潭精舍月夜偶成
作者：方逢振
朝代：宋

茅屋三間一塢雲，此窩真足養吾神。
不知逐鹿斷蛇手，但見落花啼鳥春。
石几梅瓶添水活，地爐茶鼎煮泉新。
古今天地何窮盡，愧我其間作散人。
风潭精舍月夜偶成
作者：方逢振
朝代：宋

茅屋三间一坞云，此窝真是足养吾神。
不知逐鹿断蛇手，但见落花啼鸟春。
石几梅瓶添水活，地炉茶鼎煮泉新。
古今天地何穷尽，愧我其间作散人。
风潭精舍月夜偶成
作者：方逢振
朝代：宋
体裁：七言律诗

茅屋三间一坞云，此窝真足养吾神。不知逐鹿断蛇手，但见落花啼鸟春。石几梅瓶添水活，地炉茶鼎煮泉新。古今天地何穷尽，愧我其间作散人。
鳳潭精舍偶成
作者：方逢振
朝代：宋

茅屋三間一塢雲，此窩真足養吾神。
不知逐鹿斷蛇手，但見落花啼鳥春。
石几梅瓶添水活，地爐茶鼎煮泉新。
古今天地何窮盡，媿我其間作散人。
南康遇雪
作者：方逢辰
朝代：宋

夜來怪甚風太顛，掀簸震撼不可眠。
門前鐵騎怒拔屋，枕上猛虎飛吼天。
却是廬山夕作雪，楊花未春先擘綿。
左蠡門前玉兩柱，江心落石鷺一拳。
五峰千仞削銀壁，重湖萬頃開璚田。
若使璚田可以種，雖遭赤地民不癲。
若使銀壁可以鑄，當造白幣權飛錢。
要知冬燠生意洩，明年造化工斯全。
帝呼玄冥急收歛，閉塞陽氣胚豐年。
雖云不可耕與種，桑麻穀粟茲開先。
南康遇雪
作者：方逢辰
朝代：宋

夜来怪甚风太颠，掀簸震撼不可眠。门前铁骑怒拔屋，枕上猛虎飞吼天。却是庐山夕作雪，杨花未春先擘绵。左蠡门前玉两柱，江心落石鹭一拳。五峰千仞削银壁，重湖万顷开璚田。若使璚田可以种，虽遭赤地民不癫。若使银壁可以铸，当造白币权飞钱。要知冬燠生意泄，明年造化工斯全。帝呼玄冥急收敛，闭塞阳气胚丰年。虽云不可耕与种，桑麻谷粟兹开先。
南康遇雪
作者：方逢辰
朝代：宋

夜来怪甚风太颠，掀簸震撼不可眠。
门前铁骑怒拔屋，枕上猛虎飞吼天。
却是庐山夕作雪，杨花未春先擘绵。
左蠡门前玉两柱，江心落石鹭一拳。
五峰千仞削银壁，重湖万顷开璚田。
若使璚田可以种，虽遭赤地民不癫。
若使银壁可以铸，当造白币权飞钱。
要知冬燠生意洩，明年造化工斯全。
帝呼玄冥急收敛，闭塞阳气胚丰年。
虽云不可耕与种，桑麻谷粟兹开先。
和佥事夹谷之寄韵
作者：方逢辰
朝代：宋

夫子说周易，肇开太极分。及乎作春秋，下逮西狩麟。混辟至决裂，坚冰致习驯。三皇何皞皞，五帝何纷纷。卓哉洙泗翁，道大孤无邻。于是作六经，以救万世人。孟氏辨义利，战国骇所闻。不肯为老聃，和光同其尘。人不识四端，岂知有君亲。孔孟作日月，然后夜向晨。天高与地下，中立师与君。师以扶纲常，君以治广轮。廉耻甚鈇钺，礼教威斧斤。自古立宇宙，以道为精神。清溪斗大邑，土瘠民甚贫。虎豺方恣睢，骃骐忽诹询。痛民若赤子，礼士如上宾。箪瓢在陋巷，穷则独善身。家有读书屋，乃为劫火焚。仁人忽行恻，仲氏敢具陈。公肯挈坠道，天未亡斯文。移檄作主宰，歌诗示恩勤。弦歌已久废，简陋尚可因。祠堂俨遗像，生徒招惊麇。户内有洙泗，山中见华勋。光霁挹茂叔，粹盎师伯淳。体用契忠恕，恭安想天申。仰师千载上，兴起三代民。剥穷果不食，贞下元又春。太极在何处，青归烧痕新。
和佥事夹谷之寄韵
作者：方逢辰
朝代：宋

夫子说周易，肇开太极分。
及乎作春秋，下逮西狩麟。
混闢至决裂，坚冰致习驯。
三皇何皞皞，五帝何纷纷。
卓哉洙泗翁，道大孤无邻。
于是作六经，以救万世人。
孟氏辨义利，战国骇所闻。
不肯为老聃，和光同其尘。
人不识四端，岂知有君亲。
孔孟作日月，然后夜向晨。
天高与地下，中立师与君。
师以扶纲常，君以治广轮。
廉耻甚鈇钺，礼教威斧斤。
自古立宇宙，以道为精神。
清溪斗大邑，土瘠民甚贫。
虎豺方恣睢，骃骐忽诹询。
痛民若赤子，礼士如上宾。
箪瓢在陋巷，穷则独善身。
家有读书屋，乃为劫火焚。
仁人忽行恻，仲氏敢具陈。
公肯挈坠道，天未亡斯文。
移檄作主宰，歌诗示恩勤。
絃歌已久废，简陋尚可因。
祠堂俨遗像，生徒招惊麕。
户内有洙泗，山中见华勋。
光霁挹茂叔，粹盎师伯淳。
体用契忠恕，恭安想天申。
仰师千载上，兴起三代民。
剥穷果不食，贞下元又春。
太极在何处，青归烧痕新。
和僉事夾谷之寄韻
作者：方逢辰
朝代：宋

夫子說周易，肇開太極分。
及乎作春秋，下逮西狩麟。
混闢至决裂，堅冰致習馴。
三皇何皞皞，五帝何紛紛。
卓哉洙泗翁，道大孤無鄰。
於是作六經，以救萬世人。
孟氏辨義利，戰國駭所聞。
不肯爲老聃，和光同其塵。
人不識四端，豈知有君親。
孔孟作日月，然後夜向晨。
天高與地下，中立師與君。
師以扶綱常，君以治廣輪。
廉恥甚鈇鉞，禮教威斧斤。
自古立宇宙，以道爲精神。
清溪斗大邑，土瘠民甚貧。
虎豺方恣睢，駰騏忽諏詢。
痛民若赤子，禮士如上賓。
簞瓢在陋巷，窮則獨善身。
家有讀書屋，乃爲劫火焚。
仁人忽行惻，仲氏敢具陳。
公肯挈墜道，天未亡斯文。
移檄作主宰，歌詩示恩勤。
絃歌已久廢，簡陋尚可因。
祠堂儼遺像，生徒招驚麕。
戶內有洙泗，山中見華勛。
光霽挹茂叔，粹盎師伯淳。
體用契忠恕，恭安想天申。
仰師千載上，興起三代民。
剝窮果不食，貞下元又春。
太極在何處，青歸燒痕新。
和刘府判
作者：方逢辰
朝代：宋

英雄牢落谷音空，敦薄犹存柳下风。善政有声闻六邑，病躯无自谒千峰。乾坤许大心知少，道义相交我辈同。珍重瑰章何以报，烟云留护峡山松。
和刘府判
作者：方逢辰
朝代：宋

英雄牢落谷音空，敦薄犹存柳下风。
善政有声闻六邑，病躯无自谒千峰。
干坤许大心知少，道义相交我辈同。
珍重瑰章何以报，烟云留护峡山松。
和劉府判
作者：方逢辰
朝代：宋

英雄牢落谷音空，敦薄猶存柳下風。
善政有聲聞六邑，病軀無自謁千峰。
乾坤許大心知少，道義相交我輩同。
珍重瑰章何以報，烟雲留護峽山松。
和张寓轩题孤山二首
作者：方逢辰
朝代：宋

吝骄专恣讳言兵，祸本伊谁自种成。潮汛有时声转怒，权奸一死罚犹轻。道无起灭无今古，物有消虚有长盈。赞化正需豪杰手，华山深处卧升平。西湖旧事逝如流，红紫尘沙新绿稠。昔日赏心今日吊，前人遗迹后人游。雨观水色连山色，晴看湖头送日头。鸥鹭无情自来往，兴亡不管帝王州。
和张寓轩题孤山二首·其一
作者：方逢辰
朝代：宋

吝骄专恣讳言兵，祸本伊谁自种成。潮汛有时声转怒，权奸一死罚犹轻。道无起灭无今古，物有消虚有长盈。赞化正需豪杰手，华山深处卧升平。
和张寓轩题孤山二首·其一
作者：方逢辰
朝代：宋

吝骄专恣讳言兵，祸本伊谁自种成。
潮汛有时声转怒，权奸一死罚犹轻。
道无起灭无今古，物有消虚有长盈。
赞化正需豪杰手，华山深处卧昇平。
和张寓轩题孤山二首·其二
作者：方逢辰
朝代：宋
体裁：七言律诗

西湖旧事逝如流，红紫尘沙新绿稠。昔日赏心今日吊，前人遗迹后人游。雨观水色连山色，晴看湖头送日头。鸥鹭无情自来往，兴亡不管帝王州。
和張寓軒題孤山二首·其一
作者：方逢辰
朝代：宋

吝驕專恣諱言兵，禍本伊誰自種成。
潮汛有時聲轉怒，權奸一死罰猶輕。
道無起滅無今古，物有消虛有長盈。
贊化正需豪傑手，華山深處卧昇平。
和張寓軒題孤山二首·其二
作者：方逢辰
朝代：宋

西湖舊事逝如流，紅紫塵沙新綠稠。
昔日賞心今日吊，前人遺迹後人遊。
雨觀水色連山色，晴看湖頭送日頭。
鷗鷺無情自來往，興亡不管帝王州。
問天
作者：方逢辰
朝代：宋

胭脂十二萬風塵，一樣胞胎父母身。
天欲殺之胡至此，厥初何用降生民。
天对
作者：方逢辰
朝代：宋

羊祜乘危乃併孙，杨坚非解自蚕陈。
长江不是无天堑，只为江南多妇人。
天对
作者：方逢辰
朝代：宋

羊祜乘危乃并孙，杨坚非解自蚕陈。长江不是无天堑，只为江南多妇人。
天對
作者：方逢辰
朝代：宋

羊祜乘危乃併孫，楊堅非解自蠶陳。
長江不是無天塹，只爲江南多婦人。
庆明堂礼成
作者：方逢辰
朝代：宋

合宫芬郁彻垓埏，治象阳明景烂然。云气朝隮疑欲雨，帝心夕惕即旋乾。皇穹后土实临汝，祖德宗功鉴在天。既灌更祈如未灌，缉熙此福万斯年。
庆明堂礼成
作者：方逢辰
朝代：宋

合宫芬郁彻垓埏，治象阳明景烂然。
云气朝隮疑欲雨，帝心夕惕即旋干。
皇穹后土实临汝，祖德宗功鉴在天。
既灌更祈如未灌，缉熈此福万斯年。
慶明堂禮成
作者：方逢辰
朝代：宋

合宮芬郁徹垓埏，治象陽明景爛然。
雲氣朝隮疑欲雨，帝心夕惕即旋乾。
皇穹后土實臨汝，祖德宗功鑒在天。
既灌更祈如未灌，緝熈此福萬斯年。
挽宋吏部赵公
作者：方逢辰
朝代：宋
体裁：七言律诗

翱翔碧水又蓬山，再入郎闱即丐閒。屡疏朝端词梗梗，一麾道院政斑斑。阁因书创家邹鲁，堂以亲名行冉颜。所恨与公非识面，一诗寄雁写潸潸。
挽宋吏部趙公
作者：方逢辰
朝代：宋

翱翔碧水又蓬山，再入郎闈即丐閒。
屢疏朝端詞梗梗，一麾道院政斑斑。
閣因書創家鄒魯，堂以親名行冉顔。
所恨與公非識面，一詩寄雁寫潸潸。
挽宋尚书余公二首
作者：方逢辰
朝代：宋

时样多求赫赫声，惟公独韫玉精神。传无房杜可书事，心即羲皇太古人。日月升时先奋翼，风云浓处忽抽身。苍苍忍夺客星去，却使凌烟忆老臣。扁舟一叶掠垂虹，因泛江莲得识公。千里军民安席上，一年宾主坐春中。斑催紫橐朝天近，梦到黄粱霍地空。契阔真情言不尽，只将楚些寄东风。
挽宋尚书余公二首·其一
作者：方逢辰
朝代：宋
体裁：七言律诗

时样多求赫赫声，惟公独韫玉精神。传无房杜可书事，心即羲皇太古人。日月升时先奋翼，风云浓处忽抽身。苍苍忍夺客星去，却使凌烟忆老臣。
挽宋尚书余公二首·其二
作者：方逢辰
朝代：宋
体裁：七言律诗

扁舟一叶掠垂虹，因泛江莲得识公。千里军民安席上，一年宾主坐春中。斑催紫橐朝天近，梦到黄粱霍地空。契阔真情言不尽，只将楚些寄东风。
挽宋尚書余公二首·其一
作者：方逢辰
朝代：宋

時樣多求赫赫聲，惟公獨韞玉精神。
傳無房杜可書事，心即羲皇太古人。
日月升時先奮翼，風雲濃處忽抽身。
蒼蒼忍奪客星去，却使凌烟憶老臣。
挽宋尚書余公二首·其二
作者：方逢辰
朝代：宋

扁舟一葉掠垂虹，因泛江蓮得識公。
千里軍民安席上，一年賓主坐春中。
斑催紫橐朝天近，夢到黄粱霍地空。
契闊真情言不盡，只將楚些寄東風。
挽有宋周府君袁夫人
作者：方逢辰
朝代：宋

孩提均識愛其親，未有君家最睦姻。
遜畔以全諸父義，在原此豈婦人仁。
一門鄒魯斯文地，三世羲皇太古人。
朱紫滿門直餘事，九京可作百其身。
挽有宋周府君袁夫人
作者：方逢辰
朝代：宋

孩提均识爱其亲，未有君家最睦姻。
逊畔以全诸父义，在原此岂妇人仁。
一门邹鲁斯文地，三世羲皇太古人。
朱紫满门直余事，九京可作百其身。
挽有宋周府君袁夫人
作者：方逢辰
朝代：宋

孩提均识爱其亲，未有君家最睦姻。逊畔以全诸父义，在原此岂妇人仁。一门邹鲁斯文地，三世羲皇太古人。朱紫满门直馀事，九京可作百其身。
挽郑直斋居士
作者：方逢辰
朝代：宋

有侄宰相才，昔惟吕文穆。有婿国士器，昔惟晏同叔。公乃兼其荣，秀气塞一门。为国作瑞琏，赖公培福根。世态方恶直，公乃自立的。掉头蛮触争，冷坐雪月窟。今世能几人，如公心迹清。馨艳有如此，公死犹如生。
挽郑直斋居士
作者：方逢辰
朝代：宋

有侄宰相才，昔惟吕文穆。
有婿国士器，昔惟晏同叔。
公乃兼其荣，秀气塞一门。
为国作瑞琏，頼公培福根。
世态方恶直，公乃自立的。
掉头蛮触争，冷坐雪月窟。
今世能几人，如公心迹清。
馨艳有如此，公死犹如生。
挽鄭直齋居士
作者：方逢辰
朝代：宋

有姪宰相才，昔惟呂文穆。
有婿國士器，昔惟晏同叔。
公乃兼其榮，秀氣塞一門。
爲國作瑞璉，頼公培福根。
世態方惡直，公乃自立的。
掉頭蠻觸爭，冷坐雪月窟。
今世能幾人，如公心迹清。
馨豔有如此，公死猶如生。
猩猩歌
作者：方逢辰
朝代：宋

猎者围猩猩，疑其以众抗。诿曰不取小，惟取大与壮。众猩自相仇，推挤送其长。以次索二三，不复推已往。四五至于十，无一得释放。众猩怒相目，各悔受人诳。及早同一心，未必躯尽丧。吁嗟兽不灵，相仇无足嗔。胡为豪杰群，不能自相亲。秦人吞六国，诸侯各附秦。并力取其一，冀不及他人。智者欲合从，徒自腐舌唇。安得先震邻，然后于其身。彼先噬其一，其次祸亦均。早知秦用术，六国同一心。
猩猩歌
作者：方逢辰
朝代：宋

猎者围猩猩，疑其以众抗。
诿曰不取小，惟取大与壮。
众猩自相仇，推挤送其长。
以次索二三，不復推已往。
四五至于十，无一得释放。
众猩怒相目，各悔受人诳。
及早同一心，未必躯尽丧。
吁嗟兽不灵，相仇无足嗔。
胡为豪杰群，不能自相亲。
秦人吞六国，诸侯各附秦。
併力取其一，冀不及他人。
智者欲合从，徒自腐舌唇。
安得先震邻，然后于其身。
彼先噬其一，其次祸亦均。
早知秦用术，六国同一心。
猩猩歌
作者：方逢辰
朝代：宋

獵者圍猩猩，疑其以衆抗。
諉曰不取小，惟取大與壯。
衆猩自相仇，推擠送其長。
以次索二三，不復推已往。
四五至于十，無一得釋放。
衆猩怒相目，各悔受人誑。
及早同一心，未必軀盡喪。
吁嗟獸不靈，相仇無足嗔。
胡爲豪傑群，不能自相親。
秦人吞六國，諸侯各附秦。
併力取其一，冀不及他人。
智者欲合從，徒自腐舌唇。
安得先震鄰，然後于其身。
彼先噬其一，其次禍亦均。
早知秦用術，六國同一心。
田父吟
作者：方逢辰
朝代：宋

清溪眇如斗大邑，万山壁立土硗瘠。百分地无一分田，九十九分如剑脊。一亩之地高复低，节节级级如横梯。畈心一畦可一亩，边旁一亩分数畦。大家有田仅百亩，三二十亩十八九。父母夫妻子妇孙，一奴一婢成九口。一口日啖米二升，茗鹾醯酱菜与薪。共来日费二三斗，尚有输官七八分。小民有田不满十，镰方放兮有菜色。曹胥乡首冬夏临，催科差役星火急。年年上熟犹皱眉，一年不熟家家饥。山中风土多食糜，两儿止肯育一儿。只缘人穷怕饿死，可悲可吊又如此。有司犹曰汝富民，手执鞭敲目怒视。今年淫雨天作难，汹涌澎湃四五番。浮尸弊屋环江下，迸山裂地如鲸奔。半山都成水泽国，平地皆作龙蛇窟。水头晚退早复来，屋角朝出夕又没。岿然令丞簿尉衙，下视四境无人家。水平归家无屋住，有屋住者无生涯。农民抛家认亩陇，担砂翻石肩皆肿。百千一亩判晚秧，一丘分作两丘种。都来一亩无百千，买秧已费半百钱。眼前插种已剜肉，头后丰歉犹在天。晚田再种未可保，早田无秧为出草。皂衣旦暮来槌门，今年苗税催得早。打快织机趁头纲，作急籴米输苗仓。更有一言牢记取，断不许人言灾荒。
田父吟
作者：方逢辰
朝代：宋

清溪眇如斗大邑，万山壁立土硗瘠。
百分地无一分田，九十九分如剑脊。
一亩之地高復低，节节级级如横梯。
畈心一畦可一亩，边旁一亩分数畦。
大家有田仅百亩，三二十亩十八九。
父母夫妻子妇孙，一奴一婢成九口。
一口日噉米二升，茗鹾酰醤菜与薪。
共来日费二三斗，尚有输官七八分。
小民有田不满十，镰方放兮有菜色。
曹胥乡首冬夏临，催科差役星火急。
年年上熟犹皱眉，一年不熟家家饥。
山中风土多食糜，两儿止肯育一儿。
只缘人穷怕饿死，可悲可吊又如此。
有司犹曰汝富民，手执鞭敲目怒视。
今年淫雨天作难，汹涌澎湃四五番。
浮尸弊屋环江下，迸山裂地如鲸奔。
半山都成水泽国，平地皆作龙蛇窟。
水头晚退早復来，屋角朝出夕又没。
岿然令丞簿尉衙，下视四境无人家。
水平归家无屋住，有屋住者无生涯。
农民抛家认亩陇，担砂翻石肩皆肿。
百千一亩判晚秧，一坵分作两坵种。
都来一亩无百千，买秧已费半百钱。
眼前插种已剜肉，头后丰歉犹在天。
晚田再种未可保，早田无秧为出草。
皂衣旦暮来槌门，今年苗税催得早。
打快织机趁头纲，作急籴米输苗仓。
更有一言牢记取，断不许人言灾荒。
田父吟
作者：方逢辰
朝代：宋

清溪眇如斗大邑，萬山壁立土磽瘠。
百分地無一分田，九十九分如劍脊。
一畝之地高復低，節節級級如橫梯。
畈心一畦可一畝，邊旁一畝分數畦。
大家有田僅百畝，三二十畝十八九。
父母夫妻子婦孫，一奴一婢成九口。
一口日噉米二升，茗鹺醯醤菜與薪。
共來日費二三斗，尚有輸官七八分。
小民有田不滿十，鐮方放兮有菜色。
曹胥鄉首冬夏臨，催科差役星火急。
年年上熟猶皺眉，一年不熟家家饑。
山中風土多食糜，兩兒止肯育一兒。
只緣人窮怕餓死，可悲可吊又如此。
有司猶曰汝富民，手執鞭敲目怒視。
今年淫雨天作難，洶湧澎湃四五番。
浮尸弊屋環江下，迸山裂地如鯨奔。
半山都成水澤國，平地皆作龍蛇窟。
水頭晚退早復來，屋角朝出夕又沒。
巋然令丞簿尉衙，下視四境無人家。
水平歸家無屋住，有屋住者無生涯。
農民拋家認畝隴，擔砂翻石肩皆腫。
百千一畝判晚秧，一坵分作兩坵種。
都來一畝無百千，買秧已費半百錢。
眼前插種已剜肉，頭後豐歉猶在天。
晚田再種未可保，早田無秧爲出草。
皂衣旦暮來槌門，今年苗稅催得早。
打快織機趁頭綱，作急糴米輸苗倉。
更有一言牢記取，斷不許人言災荒。
石峡山茶盛开
作者：方逢辰
朝代：宋

冰崖赤骨物俱老，火树生阳我不孤。铁叶几经寒暑战，丹心不为雪霜枯。托根峡里老居士，加号花中烈丈夫。颜色不淫枝干古，洛阳牡药只为奴。凡卉春妍誇国色，此花阴极抱阳明。人疑芝草非时出，我谓丹砂托树生。可惜洛中忻富贵，不知霜里蓄精英。老夫诗若宋初出，牡药如何得盛行。
石峡山茶盛开·其一
作者：方逢辰
朝代：宋

冰崖赤骨物俱老，火树生阳我不孤。
铁叶几经寒暑战，丹心不为雪霜枯。
托根峡裏老居士，加号花中烈丈夫。
颜色不淫枝干古，洛阳牡药只为奴。
石峡山茶盛开·其一
作者：方逢辰
朝代：宋

冰崖赤骨物俱老，火树生阳我不孤。铁叶几经寒暑战，丹心不为雪霜枯。托根峡里老居士，加号花中烈丈夫。颜色不淫枝干古，洛阳牡药只为奴。
石峡山茶盛开·其二
作者：方逢辰
朝代：宋

凡卉春妍夸国色，此花阴极抱阳明。
人疑芝草非时出，我谓丹砂托树生。
可惜洛中忻富贵，不知霜裏蓄精英。
老夫诗若宋初出，牡药如何得盛行。
石峡山茶盛开·其二
作者：方逢辰
朝代：宋

凡卉春妍誇国色，此花阴极抱阳明。人疑芝草非时出，我谓丹砂托树生。可惜洛中忻富贵，不知霜里蓄精英。老夫诗若宋初出，牡药如何得盛行。
石峽山茶盛開·其一
作者：方逢辰
朝代：宋

冰崖赤骨物俱老，火樹生陽我不孤。
鐵葉幾經寒暑戰，丹心不爲雪霜枯。
托根峽裏老居士，加號花中烈丈夫。
顔色不淫枝幹古，洛陽牡藥只爲奴。
石峽山茶盛開·其二
作者：方逢辰
朝代：宋

凡卉春妍誇國色，此花陰極抱陽明。
人疑芝草非時出，我謂丹砂托樹生。
可惜洛中忻富貴，不知霜裏蓄精英。
老夫詩若宋初出，牡藥如何得盛行。
被召不赴
作者：方逢辰
朝代：宋

万里皇华遣使辀，姓名曾覆御前瓯。
燕台礼重金为屋，严濑风高玉作鈎。
丹凤喜从天上落，白驹须向谷中求。
敲门不醒希夷睡，休怪山云着意留。
被召不赴
作者：方逢辰
朝代：宋

万里皇华遣使辀，姓名曾覆御前瓯。燕台礼重金为屋，严濑风高玉作钩。丹凤喜从天上落，白驹须向谷中求。敲门不醒希夷睡，休怪山云著意留。
被召不赴
作者：方逢辰
朝代：宋

萬里皇華遣使輈，姓名曾覆御前甌。
燕臺禮重金爲屋，嚴瀨風高玉作鈎。
丹鳳喜從天上落，白駒須向谷中求。
敲門不醒希夷睡，休怪山雲著意留。
贈五星陳東野
作者：方逢辰
朝代：宋

粵從動靜極互根，裂爲二氣分五行。
未有二氣先有理，理與氣合人物生。
人惟稟得天地氣，故爲耳目形口鼻。
人惟稟得氣之理，故爲仁義爲禮智。
氣爲人形理爲心，同是水木火土金。
今人問氣不問理，茫茫只向天外尋。
人而不仁木已死，不須更論敗在子。
人而薄義金已傷，如何却說生在巳。
無禮無智水火滅，不忠不信土氣絕。
人於心上斬了根，是氣安從有萌蘗。
出門一笑逢星翁，談天議論迥不同。
若能論氣又論理，太極只在挑包中。
贈南山寄傲軒
作者：方逢辰
朝代：宋

著心尋處元無物，開眼見時都是天。
楚市少年霸陵尉，紛紛蠛蠓過吾前。
贈墨士翁彥卿
作者：方逢辰
朝代：宋

一團烟裏蓄明光，做出稜稜竹樣剛。
語汝好尋臺閣主，直將勁節掃豺狼。
贈大佛老子賣藥齋僧
作者：方逢辰
朝代：宋

藥中得報飯中施，始實終空不是呆。
水復去來來復去，誰知無去亦無來。
贈尹巽齋數學
作者：方逢辰
朝代：宋

陰陽晴雨可前知，此是人間第一奇。
鼾睡華山何日覺，煩君更與問希夷。
贈星命舒雲峰
作者：方逢辰
朝代：宋

五星聚東井，天下王業開。
五星聚奎宿，天下多賢才。
蚩尤掃彯□，攙槍卷飛埃。
日月黄道見火羅，計孛烏能爲之災。
雲峯挾術善說命，窮通貴賤非所問。
敢問何時聚五星，今年五星聚何分。
聖人在上天下平，疏食飲水甘曲肱。
贈月心
作者：方逢辰
朝代：宋

蒼苔破屋生涯足，淡飯清湯夢寐安。
認得秀才窮快活，何須煩惱做窮官。
贈梁電目
作者：方逢辰
朝代：宋

滿睫塵埃寸許深，世間豪傑尚山林。
冰壺指見形骸外，難照江湖一片心。
贈楊內舍景堯刲股
作者：方逢辰
朝代：宋

子肉可療親，或曰不敢毀。
不見母生兒，生死一間耳。
此身母之身，非可認爲己。
殺身可救母，當還愛一死。
天理通神明，寸膚直糠粃。
苟能充此心，是即學曾子。
贈樵隠
作者：方逢辰
朝代：宋

樵仙深入琴棋境，一笑出門天地寬。
人世已非存朽斧，土音不改只南冠。
琴中自有鐵心在，局外何妨道眼觀。
霽月光風元屬我，飯牛何謂夜漫漫。
贈相者
作者：方逢辰
朝代：宋

烟霞泉石在空谷，富貴貂蟬在北方。
林下野人無可相，相人須去相侯王。
贈術士劉衡鑑
作者：方逢辰
朝代：宋

高目下耳赫如鑑，福善禍淫平如衡。
顔癯胡夭跖胡壽，季氏乃富憲乃貧。
伯道無兒湯有後，造物豈是鑑不明。
孔明遺恨懿血食，造物豈是衡不平。
當知稟氣有清濁，所以人品有善惡。
至若夭壽與賤貴，又是稟氣有厚薄。
清濁厚薄物自聖，洪纖高下天何言。
君子惟以理自充，英雄難與造物爭。
前人論理不論氣，不信試問劉鑑衡。
贈風鑒曹老眼
作者：方逢辰
朝代：宋

九重拊髀歎才難，幣聘皇皇難未戡。
老眼試尋天下看，豈無頗牧在東南。
赠五星陈东野
作者：方逢辰
朝代：宋

粤从动静极互根，裂为二气分五行。未有二气先有理，理与气合人物生。人惟禀得天地气，故为耳目形口鼻。人惟禀得气之理，故为仁义为礼智。气为人形理为心，同是水木火土金。今人问气不问理，茫茫只向天外寻。人而不仁木已死，不须更论败在子。人而薄义金已伤，如何却说生在巳。无礼无智水火灭，不忠不信土气绝。人于心上斩了根，是气安从有萌檗。出门一笑逢星翁，谈天议论迥不同。若能论气又论理，太极只在挑包中。
赠五星陈东野
作者：方逢辰
朝代：宋

粤从动静极互根，裂为二气分五行。
未有二气先有理，理与气合人物生。
人惟禀得天地气，故为耳目形口鼻。
人惟禀得气之理，故为仁义为礼智。
气为人形理为心，同是水木火土金。
今人问气不问理，茫茫只向天外寻。
人而不仁木已死，不须更论败在子。
人而薄义金已伤，如何却说生在巳。
无礼无智水火灭，不忠不信土气绝。
人于心上斩了根，是气安从有萌蘗。
出门一笑逢星翁，谈天议论迥不同。
若能论气又论理，太极只在挑包中。
赠南山寄傲轩
作者：方逢辰
朝代：宋

着心寻处元无物，开眼见时都是天。
楚市少年霸陵尉，纷纷蠛蠓过吾前。
赠南山寄傲轩
作者：方逢辰
朝代：宋

著心寻处元无物，开眼见时都是天。楚市少年霸陵尉，纷纷蠛蠓过吾前。
赠墨士翁彦卿
作者：方逢辰
朝代：宋

一团烟裏蓄明光，做出棱棱竹样刚。
语汝好寻台阁主，直将劲节扫豺狼。
赠墨士翁彦卿
作者：方逢辰
朝代：宋

一团烟里蓄明光，做出棱棱竹样刚。语汝好寻台阁主，直将劲节扫豺狼。
赠大佛老子卖药斋僧
作者：方逢辰
朝代：宋

药中得报饭中施，始实终空不是呆。水复去来来复去，谁知无去亦无来。
赠大佛老子卖药斋僧
作者：方逢辰
朝代：宋

药中得报饭中施，始实终空不是呆。
水復去来来復去，谁知无去亦无来。
赠尹巽斋数学
作者：方逢辰
朝代：宋
体裁：七言绝句

阴阳晴雨可前知，此是人间第一奇。鼾睡华山何日觉，烦君更与问希夷。
赠星命舒云峰
作者：方逢辰
朝代：宋

五星聚东井，天下王业开。
五星聚奎宿，天下多贤才。
蚩尤扫彯□，搀枪卷飞埃。
日月黄道见火罗，计孛乌能为之灾。
云峯挟术善说命，穷通贵贱非所问。
敢问何时聚五星，今年五星聚何分。
圣人在上天下平，疏食饮水甘曲肱。
赠星命舒云峰
作者：方逢辰
朝代：宋

五星聚东井，天下王业开。五星聚奎宿，天下多贤才。蚩尤扫彯□，搀枪卷飞埃。日月黄道见火罗，计孛乌能为之灾。云峰挟术善说命，穷通贵贱非所问。敢问何时聚五星，今年五星聚何分。圣人在上天下平，疏食饮水甘曲肱。
赠月心
作者：方逢辰
朝代：宋
体裁：七言绝句

苍苔破屋生涯足，淡饭清汤梦寐安。认得秀才穷快活，何须烦恼做穷官。
赠术士刘衡鉴
作者：方逢辰
朝代：宋

高目下耳赫如鉴，福善祸淫平如衡。颜癯胡夭蹠胡寿，季氏乃富宪乃贫。伯道无儿汤有后，造物岂是鉴不明。孔明遗恨懿血食，造物岂是衡不平。当知禀气有清浊，所以人品有善恶。至若夭寿与贱贵，又是禀气有厚薄。清浊厚薄物自圣，洪纤高下天何言。君子惟以理自充，英雄难与造物争。前人论理不论气，不信试问刘鉴衡。
赠术士刘衡鑑
作者：方逢辰
朝代：宋

高目下耳赫如鑑，福善祸淫平如衡。
颜癯胡夭跖胡寿，季氏乃富宪乃贫。
伯道无儿汤有后，造物岂是鑑不明。
孔明遗恨懿血食，造物岂是衡不平。
当知禀气有清浊，所以人品有善恶。
至若夭寿与贱贵，又是禀气有厚薄。
清浊厚薄物自圣，洪纤高下天何言。
君子惟以理自充，英雄难与造物争。
前人论理不论气，不信试问刘鑑衡。
赠杨内舍景尧刲股
作者：方逢辰
朝代：宋

子肉可疗亲，或曰不敢毁。不见母生儿，生死一间耳。此身母之身，非可认为己。杀身可救母，当还爱一死。天理通神明，寸肤直糠秕。苟能充此心，是即学曾子。
赠杨内舍景尧刲股
作者：方逢辰
朝代：宋

子肉可疗亲，或曰不敢毁。
不见母生儿，生死一间耳。
此身母之身，非可认为己。
杀身可救母，当还爱一死。
天理通神明，寸肤直糠粃。
苟能充此心，是即学曾子。
赠梁电目
作者：方逢辰
朝代：宋
体裁：七言绝句

满睫尘埃寸许深，世间豪杰尚山林。冰壶指见形骸外，难照江湖一片心。
赠樵隠
作者：方逢辰
朝代：宋
体裁：七言律诗

樵仙深入琴棋境，一笑出门天地宽。人世已非存朽斧，土音不改只南冠。琴中自有铁心在，局外何妨道眼观。霁月光风元属我，饭牛何谓夜漫漫。
赠相者
作者：方逢辰
朝代：宋
体裁：七言绝句

烟霞泉石在空谷，富贵貂蝉在北方。林下野人无可相，相人须去相侯王。
赠风鉴曹老眼
作者：方逢辰
朝代：宋
体裁：七言绝句

九重拊髀叹才难，币聘皇皇难未戡。老眼试寻天下看，岂无颇牧在东南。
送潘翠谷
作者：方逢辰
朝代：宋
体裁：古风

无屋住僧庐，无菜挑野草。野草风味长，僧庐人迹少。剥剥谁扣扃，访予事幽讨。钱唐有骚翁，自号翠谷老。疋马游南墙，要伴松竹好。遐思到山人，迂寻出诗稿。诗无怨苦吟，扫退郊与岛。胸次鲍明远，笔下王逸少。我观阴与阳，禅代何时了。不能为鲁连，尚可作商皓。长歌黍离篇，酹酒问旻昊。
送潘翠谷
作者：方逢辰
朝代：宋

無屋住僧廬，無菜挑野草。
野草風味長，僧廬人跡少。
剝剝誰扣扃，訪予事幽討。
錢唐有騷翁，自號翠谷老。
疋馬遊南牆，要伴松竹好。
遐思到山人，迂尋出詩稿。
詩無怨苦吟，掃退郊與島。
胸次鮑明遠，筆下王逸少。
我觀陰與陽，禪代何時了。
不能爲魯連，尚可作商皓。
長歌黍離篇，酹酒問旻昊。
送胡兄远游
作者：方逢辰
朝代：宋

人言行路险于山，君却乘槎欲问天。
毕竟家邦总闻达，鸡鸣猛着祖生鞭。
送胡兄远游
作者：方逢辰
朝代：宋

人言行路险于山，君却乘槎欲问天。毕竟家邦总闻达，鸡鸣猛著祖生鞭。
送胡兄遠遊
作者：方逢辰
朝代：宋

人言行路險於山，君却乘槎欲問天。
畢竟家邦總聞達，雞鳴猛著祖生鞭。
錢判府國史直講秘書赴鎮南劍
作者：方逢辰
朝代：宋

番江之峰高插天，番湖之水淵其淵。
山川鍾作一書簏，胸次洶湧萬斛泉。
呼來天上佐良史，喚起英雄斧奸魅。
玉堂萬字雲錦章，赤墀一對國士器。
天爲資善擇畏師，汝作羽翼從吾兒。
光芒忽報動雙劍，翱翔直去分一麾。
我聞了翁鐵梁脊，生晚不得拜履舄。
又聞龜山與延平，首爲東南揭標的。
今君剖符守其鄉，視三先生爲有光。
開明義理當日用，扶植氣節爭秋霜。
知君報政只數月，袴襦萬口九天徹。
去時好趁蘆花天，歸時又見橙橘節。
道山繾綣持一觥，臨別惟有詩送行。
執手不敢贊諛語，版樣惟視三先生。
钱判府国史直讲秘书赴镇南剑
作者：方逢辰
朝代：宋

番江之峰高插天，番湖之水渊其渊。
山川钟作一书簏，胸次汹涌万斛泉。
呼来天上佐良史，唤起英雄斧奸魅。
玉堂万字云锦章，赤墀一对国士器。
天为资善择畏师，汝作羽翼从吾儿。
光芒忽报动双剑，翱翔直去分一麾。
我闻了翁铁梁脊，生晚不得拜履舄。
又闻龟山与延平，首为东南揭标的。
今君剖符守其乡，视三先生为有光。
开明义理当日用，扶植气节争秋霜。
知君报政只数月，袴襦万口九天彻。
去时好趁芦花天，归时又见橙橘节。
道山缱绻持一觥，临别惟有诗送行。
执手不敢赞谀语，版样惟视三先生。
钱判府国史直讲秘书赴镇南剑
作者：方逢辰
朝代：宋

番江之峰高插天，番湖之水渊其渊。山川钟作一书簏，胸次汹涌万斛泉。呼来天上佐良史，唤起英雄斧奸魅。玉堂万字云锦章，赤墀一对国士器。天为资善择畏师，汝作羽翼从吾儿。光芒忽报动双剑，翱翔直去分一麾。我闻了翁铁梁脊，生晚不得拜履舄。又闻龟山与延平，首为东南揭标的。今君剖符守其乡，视三先生为有光。开明义理当日用，扶植气节争秋霜。知君报政只数月，裤襦万口九天彻。去时好趁芦花天，归时又见橙橘节。道山缱绻持一觥，临别惟有诗送行。执手不敢赞谀语，版样惟视三先生。
问天
作者：方逢辰
朝代：宋
体裁：七言绝句

胭脂十二万风尘，一样胞胎父母身。天欲杀之胡至此，厥初何用降生民。
頌徐大可爲六縣減免稅糧得請
作者：方逢辰
朝代：宋

六縣驩娛己獨勞，肯心行善是人豪。
乞憐請命繭絲價，起死回生鼎釜熬。
誰謂他人無力氣，不於好事拔毫毛。
老夫贊詠非誇詡，此在春秋亦合褒。
題何潜齋安樂窩
作者：方逢辰
朝代：宋

閒中歷覽古和今，夫豈全無所用心。
書爲重看因熟讀，詩添新作費沉吟。
消磨暇日尊前酒，賡和薰風膝上琴。
過去未來都不管，却看明月是知音。
題吳氏梅堂
作者：方逢辰
朝代：宋

聞君家在雪邊住，靠盡闌干索盡詩。
只怕梅花應冷笑，清香元不要人知。
題柯峰讞掾錢君叔行敬簡軒
作者：方逢辰
朝代：宋

是非辯白只須欽，敬簡奚消讀呂刑。
一片公心一雙眼，心醒醒則眼醒醒。
題盧可庵天邊風露樓
作者：方逢辰
朝代：宋

龍泉三尺倚天橫，濁世滔滔我獨清。
一柱高臺仙掌起，願推一滴活蒼生。
題盧文峰十二知丞文集
作者：方逢辰
朝代：宋

驪珠一顆千仞淵，漁翁探得遭驪眠。
一朝吹墮千萬顆，恐是蛟驪卧半天。
駢花儷葉妙天下，文賦直追古班馬。
手抉河漢裂錦章，寫在詩歌軋騷雅。
大篇赤手捕長蛇，不須控勒騎生騧。
短篇任意起忽伏，蒼江浩浩濤中槎。
文章妙手壓場屋，到底亡羊還得鹿。
廬陵方買載月舟，清淡又展朝天軸。
軍將打門書一封，呼起醉夢爲醒鬆。
只怕至寶不肯留山中，雷霆風雨取去還蛟龍。
颂徐大可为六县减免税粮得请
作者：方逢辰
朝代：宋

六县驩娱己独劳，肯心行善是人豪。
乞怜请命茧丝价，起死回生鼎釜熬。
谁谓他人无力气，不于好事拔毫毛。
老夫赞咏非夸诩，此在春秋亦合褒。